qundao/data-zh-poetry huggingface dataset:
百字令·指老蟾张大夫下手
作者：李道纯
朝代：元

金丹大要，不难知、妙在阳时下手。日用平常须谨独，莫纵虎龙奔走。心要安闲，身须正定，意在常存守。始终不怠，自然通透玄牡。其间些子肴讹。为公直指，地下听雷吼。立鼎安炉非小可，运用斡旋凭斗。性本圆明，命基牢固，勘破无中有。老蟾成象，直同天地齐寿。
百字令·示众破惑
作者：李道纯
朝代：元
体裁：词

成仙捷径，在玄关、一窍四通八达。说与学人先立志，悟后只消时霎。可笑迷徒，不求师指，执着傍门法。般精般气，到头都是兜搭。争知大道堂堂，坦平蓦直，也要师开发。会得善行无辙迹，玄牝自然开阖。一念无生，谷神不死，九转功周匝。脱胎归去，大罗天上行蹋。
百字令·示众破惑
作者：李道纯
朝代：元

成仙捷径，在玄关、一窍四通八达。说与学人先立志，悟后只消时霎。可笑迷徒，不求师指，执着旁门法。般精般气，到头都是兜搭。争知大道堂堂，坦平蓦直，也要师开发。会得善行无辙迹，玄牝自然开阖。一念无生，谷神不死，九转功周匝。脱胎归去，大罗天上行蹋。
百字令·示众破惑
作者：李道纯
朝代：元

成仙捷径，在玄关、一窍四通八达。说与学人先立志，悟后只消时霎。可笑迷徒，不求师指，执着旁门法。般精般气，到头都是兜搭。争知大道堂堂，坦平蓦直，也要师开发。会得善行无辙迹，玄牝自然开阖。一念无生，谷神不死，九转功周币。脱胎归去，大罗天上行蹋。
百字令·赠真蟾子叶大师
作者：李道纯
朝代：元

玄关欲透，做工夫、妙在一阳来复。天癸才生忙下手，采处切须虔笃。绝虑忘机，清心释累，认取虚无谷。铅银砂汞，一时辰内攒簇。霎时天地相交，甲庚无间，龙虎齐降伏。取坎填离，乾体就、阳火阴符行足。至宝精坚，真蟾形兆，宜把灵泉沃。德圆功备，大师名注仙箓。
百字令·赠真蟾子叶大师
作者：李道纯
朝代：元

玄关欲透，做工夫、妙在一阳来复。天癸才生忙下手，采处切须虔笃。绝虑忘机，清心释累，认取虚无谷。铅银砂汞，一时辰内攒簇。霎时天地相交，甲庚无间，龙虎齐降伏。取坎填离，乾体就、阳火阴符行足。至宝精坚，真蟾形兆，宜把灵泉沃。德圆功备，大师名注仙＊。
百字令·赠胡秀才
作者：李道纯
朝代：元

亘初一点，莹如如、无相无形无质。不荡不摇常正定，直是断踪绝迹。变化无方，显微无间，妙理应难测。为伊言破，屏除缘虑尘识。放教方寸虚澄，里头宁贴，方见真端的。三五混融心月皎，照破本元来历。烁烁圆明，如如不动，运化无休息。静中拈出，蟾光烁破无极。
百字令·赠胡秀才
作者：李道纯
朝代：元

瓦初一点，莹如如、无相无形无质。不荡不摇常正定，直是断踪绝迹。变化无方，显微无间，妙理应难测。为伊言破，屏除缘虑尘识。放教方寸虚澄，里头宁贴，方见真端的。三五混融心月皎，照破本元来历。烁烁圆明，如如不动，运化无休息。静中拈出，蟾光烁破无极。
百字令·赠通庵
作者：李道纯
朝代：元

太初一点，本灵明、元自至纯无亲。执着些儿千里远，悟得只消时霎。方寸中虚，纤尘不立，何用调庚甲。承当得去，目前方信无法。个中显诀难传，无名可唤，贵在心通达。信手拈来君荐取，无罅岂容针＊。人我山头，是非海里，更要知生杀。养其无象，忘形灵地开发。
百字令·赠通庵
作者：李道纯
朝代：元

太初一点，本灵明、元自至纯无杂。执着些儿千里远，悟得只消时霎。方寸中虚，纤尘不立，何用调庚甲。承当得去，目前方信无法。个中显诀难传，无名可唤，贵在心通达。信手拈来君荐取，无罅岂容针剳。人我山头，是非海里，更要知生杀。养其无象，忘形灵地开发。
百字令·赠陈制斡
作者：李道纯
朝代：元

修真慕道，乐清虚、任意陶陶兀兀。富贵荣华都不恋，甘分清贫彻骨。名利俱捐，是非不辨，且把身埋没。真闲真静，谁知如是消息。为言向上机缄，玄珠罔象，火候无时刻。一窍玄关通得透，顿悟非心非佛。情念双忘，有无交入，胎备元神出。眼睛开放，光明周遍无极。
破惑歌
作者：李道纯
朝代：元

堪嗟世上金丹客，万别千差殊不一。执象泥文胡作为，摘叶寻枝徒费力！采日精，吸月华，含光服气及吞霞。敛身俯仰为多事，转睛捏目起空花。炼稠唾，咽津液，指捏尾闾并夹脊。注想存思观鼻端，翻沧到海食便溺。守寂淡，落顽空，兀兀腾腾做奔功。更有按摩并数息，总与金丹理不同。八段锦，六字气，闭谷休粮事何济。执着三峰学采阴，九浅一深为进退。扰腰兜肾守生门，屈伸导引弄精魂。对炉食乳强兵法，个样家风不足论。更有缩龟并闭息，熊伸鸟引虚劳役。摩腰居士腹中温，行气先生面上赤。擎天鼓，抱昆仑，叩齿集神视顶门。虚响认为雄虎啸，肚鸣道是牝龙吟。烧丹田，调煮海，昼夜不眠苦打睚。单衣赤脚受煎熬，前生欠少饥寒债。常持不语谩徒然，默朝上帝怎升迁？呵手提囊真九伯，摩娑小便更狂颠。弄金枪，提金井，美貌妇人为药鼎。采她精血唤真铅，丧失元和犹不省。有等葛藤口头禅，斗唇合舌逞能言。指空话空干打哄，竖拳竖指不知原。提话头，并观法，捷辩机峰喧霅霅。拈槌竖拂接门徒，瞬目扬眉为打发。参公案，为单提，真个高僧必不然。理路多通为智慧，明心见性待驴年。道儒僧，休执着，返照回光自忖度。忽然摸着鼻孔尖，始信从前都是错。学仙辈，绝谈论，受气之初穷本根。有相有求俱莫立，无形无象更休亲。心非火，肾非水，凡精不可云天癸。黄婆元不在乎脾，玄牝亦休言口鼻。卯非兔，酉非鸡，子非坎兮午非离。一阳不在初三四，持盈何执月圆时。肝非龙，肺非虎，精华焉得为丹母。五行元只一阴阳，四象不离二玄牝。采药川源未易知，汞产东方铅产西。离位日魂为姹女，坎宫月魄是婴儿。为无为，学不学，缘觉声闻都倚阁。我今一句全露机，身心是火也是药。身心定，玄教通，精气神虚自混融。三百日胎神脱蜕，翻身拶碎太虚空。
绝学无忧篇
作者：李道纯
朝代：元

日用总玄玄，时人识未全。当推心上好，放下口头禅。法法非空法，传传是妄传。不曾修福始，焉能有祸先。不益便无损，不变岂能迁？不垢亦不净，无缺亦无圆。莫着嗔和喜，何愁迍与邅。不作善因果，那得恶因缘？不闻兴废事，名利不相牵。精粗无爱恶，妍丑不憎怜。不偿欢喜债，都无恩怨缠。打开人我网，跳出是非圈。清虚不好古，恬澹倦希贤。休思今世后，放下未生前。从他佛是佛，任伊仙是仙。既无尘俗累，何忧业火煎。有无俱不立，虚实任相连。都缘无取舍，自然无过愆。来去浑忘却，死生何预焉？居止无余欠，随处任方圆。饥来一碗饭，渴则半瓯泉。兴至自逍遣，困来且打眠。达者明此义，休寻天外天。见前赤洒洒，末后亮娟娟。
自得
作者：李道纯
朝代：元

打破鸿濛窍，都无佛与仙。既非心外妙，不是口头禅。尽日优游过，通宵自在眠。委身潜绝境，万事付之天。一切有为法，般般尽是尘。穷通诸物理，放下此心身。随处安禅定，趋时乐至真。每将周易髓，警拔世间人。得造无为妙，终朝不出门。机缘全绝断，天理自然存。日用天行健，平常地势坤。警提门弟子，复命与归根。打透都关锁，天然会大同。龟毛元自绿，鹤顶本来红。可道非常道，行功是外功。些儿真造化，恍惚窈冥中。自得身心定，凝神固气精。身闲超有漏，心寂证无生。乌兔从来去，乾坤任变更。廓然无所碍，独露大光明。日用别无事，维持一己诚。静中调气息，动则顺人情。晦德同其俗，含华不显明。真闲真乐处，常静与常清。静抱无名朴，尘情了不侵。汞铅镕作粉，瓦砾变成金。觌见羲黄面，参同释老心。顿空超实际，无古亦无今。
自得·其一
作者：李道纯
朝代：元

打破鸿濛窍，都无佛与仙。既非心外妙，不是口头禅。尽日优游过，通宵自在眠。委身潜绝境，万事付之天。
自得·其七
作者：李道纯
朝代：元

静抱无名朴，尘情了不侵。汞铅镕作粉，瓦砾变成金。觌见羲黄面，参同释老心。顿空超实际，无古亦无今。
自得·其三
作者：李道纯
朝代：元

得造无为妙，终朝不出门。机缘全绝断，天理自然存。日用天行健，平常地势坤。警提门弟子，复命与归根。
自得·其二
作者：李道纯
朝代：元

一切有为法，般般尽是尘。穷通诸物理，放下此心身。随处安禅定，趋时乐至真。每将周易髓，警拔世间人。
自得·其五
作者：李道纯
朝代：元

自得身心定，凝神固气精。身闲超有漏，心寂证无生。乌兔从来去，乾坤任变更。廓然无所碍，独露大光明。
自得·其六
作者：李道纯
朝代：元

日用别无事，维持一己诚。静中调气息，动则顺人情。晦德同其俗，含华不显明。真闲真乐处，常静与常清。
自得·其四
作者：李道纯
朝代：元

打透都关锁，天然会大同。龟毛元自绿，鹤顶本来红。可道非常道，行功是外功。些儿真造化，恍惚窈冥中。
自题相
作者：李道纯
朝代：元

黄面肌瘦子，看来有甚奇。分明乔眼孔，刚道绝闻知。勘破三千法，参同十七师。低头叉手处，泄尽那些儿。
西江月·赠周守正
作者：李道纯
朝代：元

识破无人无我，何须求拂求仙。随时随处总安禅。一切幻尘不染。选甚山居野处，何妨闹市门前。执中守正固三田。久久神珠出现。
西江月·赠善友
作者：李道纯
朝代：元

至道本无言说，全凭立志刚坚。心常不昧究根源。一月千潭普见。会取击风捕影，便知火里栽莲。任他海水变桑田。只这本来无变。
西江月·赠潘道人
作者：李道纯
朝代：元

真土真铅真汞，元神元气元清。三元合一药方成。个是全真上品。动静虚灵不昧，成全实相圆明。形神俱妙乐无生。真谒虚皇绝境。
诗赠东溪二首
作者：李道纯
朝代：元

丹道立基处，休教外境侵。一心才静定，二物互相任。离火烧铅汞，雷车运水金。调和籍坤土，灌溉必天壬。白雪凝金鼎，黄芽长玉簪。这些真种子，本不是玄参。会得潜心妙，从他二鼠侵。有人信得及，无个力难任。慈誓弘如海，机锋利似金。穷通内子午，掀到外丁壬。善闭无关键，勿疑朋盍簪。玄之又玄处，一唯契曾参。
诗赠东溪二首·其一
作者：李道纯
朝代：元

丹道立基处，休教外境侵。一心才静定，二物互相任。离火烧铅汞，雷车运水金。调和籍坤土，灌溉必天壬。白雪凝金鼎，黄芽长玉簪。这些真种子，本不是玄参。
诗赠东溪二首·其二
作者：李道纯
朝代：元

会得潜心妙，从他二鼠侵。有人信得及，无个力难任。慈誓弘如海，机锋利似金。穷通内子午，掀到外丁壬。善闭无关键，勿疑朋盍簪。玄之又玄处，一唯契曾参。
赠程洁庵五首
作者：李道纯
朝代：元

无为好向无中作，自有琼蟾照碧崖。尽夜下工常不间，气固神备产婴孩。洁庵识破世凉炎，铲彩埋光自养恬。最有一般真乐处，碧潭掬水弄琼蟾。庵儿洁净元无物，只个琼蟾养在中。功备炼成三五一，光辉南北与西东。儒穷天理释参禅，道炼金丹法自然。惟有琼蟾通一贯，顶门具眼法身全。先生本是通儒学，又得神仙正派传。透得真空成大觉，琼蟾形兆独坤乾。
赠程洁庵五首·其一
作者：李道纯
朝代：元

无为好向无中作，自有琼蟾照碧崖。尽夜下工常不间，气固神备产婴孩。
赠程洁庵五首·其三
作者：李道纯
朝代：元

庵儿洁净元无物，只个琼蟾养在中。功备炼成三五一，光辉南北与西东。
赠程洁庵五首·其二
作者：李道纯
朝代：元

洁庵识破世凉炎，铲彩埋光自养恬。最有一般真乐处，碧潭掬水弄琼蟾。
赠程洁庵五首·其五
作者：李道纯
朝代：元

先生本是通儒学，又得神仙正派传。透得真空成大觉，琼蟾形兆独坤乾。
赠程洁庵五首·其四
作者：李道纯
朝代：元

儒穷天理释参禅，道炼金丹法自然。惟有琼蟾通一贯，顶门具眼法身全。
赠邓一蟾
作者：李道纯
朝代：元

禅宗理学与全真，教立三门接后人。释氏蕴空须见性，儒流格物必存诚。丹台留得星星火，灵府销镕种种尘。会得万殊归一致，熙台内外总登春。
述工夫 其一 发蒙
作者：李道纯
朝代：元

九转还丹下手功，要知山下出泉蒙。安炉妙用凭坤土，运火工夫籍巽风。兑虎震龙才混合，坎男离女便和同。自从四象归中后，造化机缄在我侬。
述工夫 其七 透关
作者：李道纯
朝代：元

真常之道果何难，只在如今日用间。一合乾坤知阖辟，两轮日月自循还。归根自有归根窍，复命宁无复命关？踏遍两重消息子，超凡越圣譬如闲。
述工夫 其三 进火
作者：李道纯
朝代：元

既通天癸始生时，自有真阳应候回。三昧火从离位发，一声雷自震宫来。气神和合生灵质，心息相依结圣胎。透得里头消息子，三关九窍一齐开。
述工夫 其九 警众
作者：李道纯
朝代：元

口头三昧谩矜夸，阔论高谈事转差。比似着形求实相，却如捏目起空花。随将物去终归幻，裂转头来便到家。莫怪清庵多臭口，打开心孔要无遮。
述工夫 其二 采药
作者：李道纯
朝代：元

炼汞烹铅本没时，学人当向定中推。客尘欲染心无着，天癸才生神自知。情寂金来归性本，精凝坎去补南离。两般灵物交并后，阴尽阳纯道可期。
述工夫 其五 固形
作者：李道纯
朝代：元

全真妙理不难行，惟恐随缘逐色声。万幻不侵情自绝，一心无染念安生？屏除人我全天理，把握阴阳合泰亨。说与修丹高士道，色声无漏性圆明。
述工夫 其八 出入
作者：李道纯
朝代：元

谷神不死为玄牝，个是乾坤阖辟机。往往来来终不息，推推荡荡了无违。白头老子乘龙去，碧眼胡儿跨虎归。试问收功何所证，周天匝地月光辉。
述工夫 其六 交合
作者：李道纯
朝代：元

造道元来本不难，工夫只在定中间。阴阳上下常升降，金水周流自返还。紫府青龙交白虎，玄宫地轴合天关。云收雨散神胎就，男子生儿不等闲。
述工夫 其十 挽邪
作者：李道纯
朝代：元

三千六百法旁门，执着之人向里昏。每日只徒心有见，何时得悟命归根。聪明特达何须道，智慧精通不足论。一切形名声色相，到头都是弄精魂。
述工夫 其十一 敌魔
作者：李道纯
朝代：元

夜中昏睡怎禁它，鬼面神头见也么。昏散相因由气浊，念缘未断为阴多。潮来水面浔堤岸，风定江心绝浪波。性寂情空心不动，坐无昏散睡无魔。
述工夫 其十七 清庵
作者：李道纯
朝代：元

吾庵非是等闲庵，未许常人取次观。一妇一夫能做活，三男三女打成团。里头世界元来大，外面虚空未是宽。试问主人为底事，报言北斗面南看。
述工夫 其十三 调燮
作者：李道纯
朝代：元

三元大药意心身，着意心身便系尘。调息要调真息息，炼神须炼不神神。顿忘物我三花聚，猛弃机缘五气臻。八达四通无窒碍，随时随处阐全真。
述工夫 其十二 显正
作者：李道纯
朝代：元

火符容易药非遥，天癸生如大海潮。两种汞铅知采取，一齐物欲尽捐消。掀翻万有三元合，炼尽诸阴五气朝。十月脱胎丹道毕，婴儿形兆谒神霄。
述工夫 其十五 铸剑
作者：李道纯
朝代：元

明师授我铸神锋，全籍阴阳造化功。锻炼乾刚坤作冶，吹嘘离火巽为风。做成龙象心官巧，扫荡妖氛志帅雄。学道高人知此趣，等闲劈碎太虚空。
述工夫 其十六 蟾窟
作者：李道纯
朝代：元

蟾窟清幽境最佳，主人颠倒作生涯。玉炉煅炼黄金液，金鼎烹煎白雪芽。斡运周天旋斗柄，推迁符火运雷车。自从打透都关锁，恣意银河稳泛槎。
述工夫 其十四 明本
作者：李道纯
朝代：元

身自空来强立名，有名心事便牵萦。阴阳消长磨今古，日月升沉运死生。会向时中存一定，便知日午打三更。虽然处世凭师授，出世工夫要自明。
述工夫 其四 日用
作者：李道纯
朝代：元

真铅真汞大丹头，采取当于罔象求。有作有为终有累，无求无执便无忧。常清常静心珠现，忘物忘机命宝周。动静两途无窒碍，不离当处是瀛州。
述工夫·发蒙
作者：李道纯
朝代：元

九转还丹下手功，要知山下出泉蒙。安炉妙用凭坤土，运火工夫籍巽风。兑虎震龙才混合，坎男离女便和同。自从四象归中后，造化机缄在我侬。炼汞烹铅本没时，学人当向定中推。客尘欲染心无着，天癸才生神自知。情寂金来归性本，精凝坎去补南离。两般灵物交并后，阴尽阳纯道可期。既通天癸始生时，自有真阳应候回。三昧火从离位发，一声雷自震宫来。气神和合生灵质，心息相依结圣胎。透得里头消息子，三关九窍一齐开。真铅真汞大丹头，采取当于罔象求。有作有为终有累，无求无执便无忧。常清常静心珠现，忘物忘机命宝周。动静两途无窒碍，不离当处是瀛州。全真妙理不难行，惟恐随缘逐色声。万幻不侵情自绝，一心无染念安生？屏除人我全天理，把握阴阳合泰亨。说与修丹高士道，色声无漏性圆明。造道元来本不难，工夫只在定中间。阴阳上下常升降，金水周流自返还。紫府青龙交白虎，玄宫地轴合天关。云收雨散神胎就，男子生儿不等闲。真常之道果何难，只在如今日用间。一合乾坤知阖辟，两轮日月自循还。归根自有归根窍，复命宁无复命关？踏遍两重消息子，超凡越圣譬如闲。谷神不死为玄牝，个是乾坤阖辟机。往往来来终不息，推推荡荡了无违。白头老子乘龙去，碧眼胡儿跨虎归。试问收功何所证，周天匝地月光辉。口头三昧谩矜夸，阔论高谈事转差。比似着形求实相，却如捏目起空花。随将物去终归幻，裂转头来便到家。莫怪清庵多臭口，打开心孔要无遮。三千六百法旁门，执着之人向里昏。每日只徒心有见，何时得悟命归根。聪明特达何须道，智慧精通不足论。一切形名声色相，到头都是弄精魂。夜中昏睡怎禁它，鬼面神头见也么。昏散相因由气浊，念缘未断为阴多。潮来水面浔堤岸，风定江心绝浪波。性寂情空心不动，坐无昏散睡无魔。火符容易药非遥，天癸生如大海潮。两种汞铅知采取，一齐物欲尽捐消。掀翻万有三元合，炼尽诸阴五气朝。十月脱胎丹道毕，婴儿形兆谒神霄。三元大药意心身，着意心身便系尘。调息要调真息息，炼神须炼不神神。顿忘物我三花聚，猛弃机缘五气臻。八达四通无窒碍，随时随处阐全真。身自空来强立名，有名心事便牵萦。阴阳消长磨今古，日月升沉运死生。会向时中存一定，便知日午打三更。虽然处世凭师授，出世工夫要自明。明师授我铸神锋，全籍阴阳造化功。锻炼乾刚坤作冶，吹嘘离火巽为风。做成龙象心官巧，扫荡妖氛志帅雄。学道高人知此趣，等闲劈碎太虚空。蟾窟清幽境最佳，主人颠倒作生涯。玉炉煅炼黄金液，金鼎烹煎白雪芽。斡运周天旋斗柄，推迁符火运雷车。自从打透都关锁，恣意银河稳泛槎。吾庵非是等闲庵，未许常人取次观。一妇一夫能做活，三男三女打成团。里头世界元来大，外面虚空未是宽。试问主人为底事，报言北斗面南看。
金丹图像说四首 其一 安炉图
作者：李道纯
朝代：元

撑天柱地太模糊，谁为安名号玉炉？曾向此中经锻炼，出无入有尽由渠。
金丹图像说四首 其三 还丹图
作者：李道纯
朝代：元

威音那畔本来明，昧了皆因着幻形。若向丹中拈得出，圆陀陀地至虚灵。
金丹图像说四首 其二 立鼎图
作者：李道纯
朝代：元

不无不有不当中，外面虚无里面空。决烈丈夫掀到看，元来那个本来红。
金丹图像说四首 其四 返本图
作者：李道纯
朝代：元

道本无为法自然，圣人立象假名圈。平常日用全彰露，打破方知象帝先。
金丹图像说四首·安炉图
作者：李道纯
朝代：元

撑天柱地太模糊，谁为安名号玉炉？曾向此中经锻炼，出无入有尽由渠。不无不有不当中，外面虚无里面空。决烈丈夫掀到看，元来那个本来红。威音那畔本来明，昧了皆因着幻形。若向丹中拈得出，圆陀陀地至虚灵。道本无为法自然，圣人立象假名圈。平常日用全彰露，打破方知象帝先。
镜中灯
作者：李道纯
朝代：元

宝镜本无相，传灯发慧光。真如元莹净，法体本莹煌。金鼎烧真火，华池浴太阳。个中端的意，元不离中黄。静室闲心镜，虚堂剔慧灯。外头明皎皎，里面晃腾腾。黍米光中现，银蟾水底澄。悬胎金鼎内，一粒大丹凝。
镜中灯·其一
作者：李道纯
朝代：元

宝镜本无相，传灯发慧光。真如元莹净，法体本莹煌。金鼎烧真火，华池浴太阳。个中端的意，元不离中黄。
镜中灯·其二
作者：李道纯
朝代：元

静室闲心镜，虚堂剔慧灯。外头明皎皎，里面晃腾腾。黍米光中现，银蟾水底澄。悬胎金鼎内，一粒大丹凝。
龙虎歌
作者：李道纯
朝代：元

真龙真虎原无象，谁为起模传此样。若于无象里承当，又落断常终莽荡。青青白白太分明，也是无风自起浪。时人要识真龙虎，不属有无并子午。休将二物浑沦吞，但把五行颠倒数。根芽本是太玄宫，造化却在朱陵府。虽然运用有主张，毕竟虚灵无处所。一条大道要心通，些子神机非目睹。忽然迸开顶额门，勘破木金同一母。高高绝顶天罡推，耿耿银河斗柄戽。兴云起雾仗丁公，掣电驱雷役玄武。瞬息之间天地交，刹那之顷坎离补。虎从水底起清风，龙在火中降甘雨。云行雨施天下平，运乾龙德功周普。人言六龙以御天，孰知一龙是真主？人言五虎透玄关，孰知一虎生真土？会得龙虎常合和，便知龟蛇互吞吐。圣人设象指蹄筌，象外明言便造言。言外更须穷祖意，元来太极本无〇。得意忘象未为特，和意都忘为极则。稽首束斋赵隐居，彻底掀翻参学毕。
圣药王·夜气收，人语幽，西楼梦断月沉钩。惜胜游，忆唱酬，追思往事
作者：李邦基
朝代：元

到心头，肠欲断泪先流。
尾
作者：李邦基
朝代：元

彩云冉冉巫山岫，还相逢邂逅绸缪。终日惜芳心，思量岁寒友。
秃厮儿·浩浩寒波野鸥，消消夜雨兰舟，津亭送别风外柳。甚不解？系离
作者：李邦基
朝代：元

愁，悠悠。
紫花儿·鬓丝禅榻，眉黛吟窗，扇影歌楼。献书北阙，挟策南州。迟留，
作者：李邦基
朝代：元

社燕秋鸿几回首。
壮怀感旧，妩媚精神，罗绮风流。
紫花兒·鬢絲禪榻，眉黛吟窗，扇影歌樓。獻書北闕，挾策南州。遲留，
作者：李邦基
朝代：元

社燕秋鴻幾回首。壯懷感舊，嫵媚精神，羅綺風流。
聖藥王·夜氣收，人語幽，西樓夢斷月沉鉤。惜勝遊，憶唱酬，追思往事
作者：李邦基
朝代：元

到心頭，腸欲斷淚先流。
調笑令·漸久，過清秋，今古盟山惜未休。琴樽相對消閒晝，盡烏絲醉圍
作者：李邦基
朝代：元

紅袖。陽關一聲人去後，消疏了月枕雙謳。
调笑令·渐久，过清秋，今古盟山惜未休。琴樽相对消闲昼，尽乌丝醉围
作者：李邦基
朝代：元

红袖。
阳关一声人去后，消疏了月枕双讴。
越調·鬥鵪鶉寄別
作者：李邦基
朝代：元

百歲光陰，寄身宇宙。半世蹉跎，忘懷詩酒。竊玉偷香，尋花問柳。放浪行，不自羞。十載江淮，胸蟠星斗。
越调·斗鹌鹑寄别
作者：李邦基
朝代：元

百岁光阴，寄身宇宙。
半世蹉跎，忘怀诗酒。
窃玉偷香，寻花问柳。
放浪行，不自羞。
十载江淮，胸蟠星斗。
仙游山道士余岫云为虞公于华盖山作黄茅冈隐居喜而有赋承命次韵
作者：李隼
朝代：元

曾谒朱衣拱帝关，故辞黄阁老人间。鼎湖梦断龙髯远，辽海归来鹤羽閒。教种芝田经雨过，看锄药圃带云还。绝怜此日都忘世，浑似当年未出山。名山自昔伏龙冈，胜地今为卧鹿场。无复仙人飞羽驾，还闻学士结茆堂。晴岚蔽日云当户，阴瀑冷风雪满床。已喜閒居亲紫盖，不妨幽梦隔奎章。
仙游山道士余岫云为虞公于华盖山作黄茅冈隐居喜而有赋承命次韵·其一
作者：李隼
朝代：元

曾谒朱衣拱帝关，故辞黄阁老人间。鼎湖梦断龙髯远，辽海归来鹤羽閒。教种芝田经雨过，看锄药圃带云还。绝怜此日都忘世，浑似当年未出山。
仙游山道士余岫云为虞公于华盖山作黄茅冈隐居喜而有赋承命次韵·其二
作者：李隼
朝代：元

名山自昔伏龙冈，胜地今为卧鹿场。无复仙人飞羽驾，还闻学士结茆堂。晴岚蔽日云当户，阴瀑冷风雪满床。已喜閒居亲紫盖，不妨幽梦隔奎章。
元旦奉陪虞阁老仙盖山行香次韵
作者：李隼
朝代：元

六龙扶日上遥空，玉殿春晴瑞雪融。华盖天光双阙近，蓬莱云气九霄通。仙童仗引浮丘伯，野老门迎太史公。却忆御前催草诏，几回朝罢大明宫。
同王元徵宴陆仲开宅
作者：李隼
朝代：元

吴中花月为谁浓，醉杀松江陆士龙。綵槛春风围芍药，画帘秋水对芙蓉。归时粉黛佳人拥，行处轩车上客从。不惜千金将宴乐，华堂日暮起歌钟。
宴秦公子宅赠女乐崔供奉
作者：李隼
朝代：元

曾缘玉貌侍君王，供奉金门第一行。歌动綵云飞阁道，舞回花月度宫墙。城头夜咽铜龙水，帐里春消宝鸭香。今日还闻天上曲，休辞烂醉紫霞觞。
寄寿杨鍊师
作者：李隼
朝代：元

绛阙珠宫天上开，丹梯石磴日边回。九芝照夜通云户，八桂传秋近露台。鹤驾邀将王母至，凤笙迎得上元来。仙家别有长生术，不用金茎注玉杯。仙人骑鹤五云边，来往芙蓉访九仙。翠壁丹崖常近日，朱楼画阁半侵天。香风吹动千岩树，甘雨流成百道泉。但得飞行凌倒景，应从辟谷学长年。
寄寿杨鍊师·其一
作者：李隼
朝代：元

绛阙珠宫天上开，丹梯石磴日边回。九芝照夜通云户，八桂传秋近露台。鹤驾邀将王母至，凤笙迎得上元来。仙家别有长生术，不用金茎注玉杯。
寄寿杨鍊师·其二
作者：李隼
朝代：元

仙人骑鹤五云边，来往芙蓉访九仙。翠壁丹崖常近日，朱楼画阁半侵天。香风吹动千岩树，甘雨流成百道泉。但得飞行凌倒景，应从辟谷学长年。
汉宫春望
作者：李隼
朝代：元

桂馆兰宫锁翠苔，九重春色望中回。水晶别殿参差起，云母重屏次第开。帝子骐驎天上至，仙人鸾鹤日边来。内官进得霓裳曲，敕赐周南献寿杯。
汴梁朝元宫留宿
作者：李隼
朝代：元

宋家天子朝元阁，南内宫中太乙坛。五夜星辰金榜动，九天风露玉阶寒。朱衣鱼鬣迎笙鹤，绛节龙光引佩鸾。八骏不归辽海驾，步虚空绕紫云端。
登汴梁城
作者：李隼
朝代：元

天上曾闻玉辇过，金城千里带黄河。凤凰一去蓬莱苑，雁鹜群飞太液波。灯火楼台空市井，风云冠盖尽丘阿。惟馀画角声中调，犹是流沙碛里歌。
送傅若金之京
作者：李隼
朝代：元

御堤垂柳拂烟轻，二月都门听早莺。曙色遥连鳷鹊观，春光欲满凤凰城。河东词赋称扬子，洛下才名重贾生。圣主求贤方似渴，祗应骑马入承明。
送危太朴还京
作者：李隼
朝代：元

九重阊阖启朱扉，宫树阴阴昼漏稀。东观日华浮象阙，上方云气动龙旂。平明玉殿传宣入，薄暮金门待诏归。最说相如才调逸，赋成三署有光辉。
送张仲友之京
作者：李隼
朝代：元

丹凤朱城插碧霄，九门春色望中遥。花明玉殿红千树，柳拂金河翠万条。皇子日边来戏马，美人天上坐吹箫。两都未进相如赋，空想观光愧圣朝。
送镜上人往庐山
作者：李隼
朝代：元

云满袈裟月满船，匡庐何处定安禅。屏风九叠啼猿里，瀑布千寻度鸟边。林下翻经依宝树，花间洗钵踏金莲。虎溪若见陶居士，不说高僧惠远贤。
自笑
作者：李震午
朝代：元
体裁：五言律诗

旁郡方戈甲，幽居独草莱。月随云影没，风挟雁声来。自笑生涯拙，仍嫌岁序催。有山㻣着眼，无客共衔杯。
上廉访司
作者：李震器
朝代：元

心持藻鉴手持衡，明察秋毫判断平。节操风霜雪松劲，襟怀冰月驿梅清。云开雾捲星河绕，雷厉风飞海岳惊。倘为儒流坚砥柱，回澜一力赖宗盟。
与客游乐
作者：李飞仙
朝代：元
体裁：七言绝句

桃李芳菲二月天，洞房春色十分妍。欲知好景无边处，倚翠偎红兴独偏。
三尺水剑歌
作者：李鹏
朝代：元

龙侯手持三尺水，清晨访我古狱里。直愁云气感星辰，满目寒光素涛起。玄冰凝结摇空青，芙蓉白日生精瑩。为君拂拭开宝匣，炯若积雪涵疏星。起看天地云冥冥，谁其麾叱走六丁。为击风雨驱雷霆，荡涤氛䘲万国宁。上头铭字侯所作，辞严义正发炳灵。怜君少年负才气，每能仗义讨不庭。侧身北望空驰情。君不见燕丹宿昔得荆轲，樽前击筑扬悲歌。咸阳西入犯狼虎，白虹贯日横秋河。英雄事去一朝异，奈此古来忧愤多。忧愤多，向谁语，我有高怀亘千古。黄金不用买功名，失势因之虎为鼠。呜呼腰间宝铁弃如土，为尔更歌公莫舞。
三尺水剑歌
作者：李鹏
朝代：元
体裁：古风

龙侯手持三尺水，清晨访我古狱里。直愁云气感星辰，满目寒光素涛起。玄冰凝结摇空青，芙蓉白日生精莹。为君拂拭开宝匣，炯若积雪涵疏星。起看天地云冥冥，谁其麾叱走六丁。为击风雨驱雷霆，荡涤氛䘲万国宁。上头铭字侯所作，辞严义正发炳灵。怜君少年负才气，每能仗义讨不庭。侧身北望空驰情。君不见燕丹宿昔得荆轲，樽前击筑扬悲歌。咸阳西入犯狼虎，白虹贯日横秋河。英雄事去一朝异，奈此古来忧愤多。忧愤多，向谁语，我有高怀亘千古。黄金不用买功名，失势因之虎为鼠。呜呼腰间宝铁弃如土，为尔更歌公莫舞。
鬼首法刀歌
作者：李鹏
朝代：元

犴狴云黑风怒号，古柏下荫青天高。白头狱卒气如虎，示我鬼首之法刀。刀光闪闪展秋练，朱发苍髯飒青面。玄冥使者为护持，一夕蟠空起雷电。雷公霹雳电光微，恨血漠漠青燐飞。妖狐跳梁天狗吠，北斗白日无晶辉。君不见东南群盗方驰突，黄牛峡西更仓卒。酒酣激烈风火生，我欲持刀待明发。青灯荧荧古狱中，起来搔首乱飞蓬。还君此刀泪沾臆，呜呼壮士今沈郁。
雪中寄友
作者：李鹤田
朝代：元
体裁：七言绝句

石角云层道路难，黑风三日昼漫漫。吟筇直指西湖柳，合与梅花共此寒。
感事
作者：李黼
朝代：元

弥勒何神孕祸胎，？鼯动地起风埃。烟销郡国民生苦，血染江淮鬼物哀。人世百年遭此厄，天戈万里几时来。石田也有蓝田玉，可惜同成一炬灰。
感事
作者：李黼
朝代：元
体裁：七言律诗

弥勒何神孕祸胎，�鼯动地起风埃。烟销郡国民生苦，血染江淮鬼物哀。人世百年遭此厄，天戈万里几时来。石田也有蓝田玉，可惜同成一炬灰。
感事
作者：李黼
朝代：元

弥勒何神孕祸胎，𪕣鼯动地起风埃。烟销郡国民生苦，血染江淮鬼物哀。人世百年遭此厄，天戈万里几时来。石田也有蓝田玉，可惜同成一炬灰。
春日山村漫兴
作者：李鼎
朝代：元

何物清人思，西山对古原。渔樵春草路，鸡犬夕阳村。水动烟霞色，沙留杖履痕。向来无限意，一醉任乾坤。
登腊岭顶
作者：李鼎
朝代：元

披云千仞顶，纵目万重山。归鸟来三楚，飞霞出百蛮。南经秦代郡，北是汉时关。今古兴亡事，纷纷一梦间。
黃鐘·人月圓馬嵬效吳彥高
作者：李齊賢
朝代：元

五雲繡嶺明珠殿，飛燕倚新妝。小顰中有，漁陽胡馬，驚破霓裳。
人月圆·马嵬效吴彦高
作者：李齐贤
朝代：元

五云绣岭明珠殿，飞燕倚新妆。小颦中有，渔阳胡马，惊破霓裳。海棠正好，东风无赖，狼藉春光。明眸皓齿，如今何在，空断人肠。
则天陵
作者：李齐贤
朝代：元

久客万事慵，好古意未歇。停骖问遗民，枉道寻断碣。关辅古帝畿，壮观不湮没。千年阿婆陵，百里见城阙。根连陇坂长，气压秦川阔。麒麟与狮子，左右势驰突。侍臣罗簪缨，左右列鈇钺。当时竭财力，虑欲锢扃钥。兴废理难逃，久为狐兔窟。忆昔阴乘阳，四海忧祸烈。牝鸣殷家索，燕啄汉嗣绝。文皇顺天心，百战启王室。居然攘神器，肯念黄裳吉。丁宁双陆梦，黯惨虞渊日。尚赖得忠贤，尚能返故物。欧公信名儒，笔削未免失。那将周馀分，续于唐日月。区区女娲石，岂补青天缺！拟作擿瑕编，才疏愧王勃。
处容
作者：李齐贤
朝代：元

新罗昔日处容翁，见说来从碧海中。贝齿赪唇歌夜月，鸢肩紫袖舞春风。
大江东去·过华阴
作者：李齐贤
朝代：元

三峰奇绝，尽披露、一掬天悭风物。闻说翰林曾过此，长啸苍松翠壁。八表游神，三杯通道，驴背须如雪。尘埃俗眼，岂知天上人杰。犹想居士胸中，倚天千丈气，星虹闲发。缥缈仙踪何处问，箭筈天光明灭。安得联翩，云裾霞佩，共散麒麟发。花间玉井，一樽轰醉秋月。
太常引·暮行
作者：李齐贤
朝代：元

栖鸦去尽远山青。看暝色、入林坰。灯火小于萤。人不见、苔扉半扃。照鞍凉月，满衣白露，系马睡寒厅。今夜候明星。又何处、长亭短亭。
居士恋
作者：李齐贤
朝代：元

鹊儿篱际噪花枝，蟢子床头引网丝。余美归来应不远，精神早已报人知。
巫山一段云·北山烟雨
作者：李齐贤
朝代：元

万壑烟光动，千林雨气通。五冠西畔九龙东。水墨古屏风。岩树浓凝翠，溪花乱泛红。断虹残照有无中。一鸟没长空。
巫山一段云·北山烟雨
作者：李齐贤
朝代：元

澹澹青空远，亭亭碧巘重。忽惊雷雨送飞龙。欲洗玉芙蓉。稍认岩间寺，都迷壑底松。良工吮笔未形容。疑是九疑峰。
巫山一段云·北山烟雨
作者：李齐贤
朝代：元

澹澹青空远，亭亭碧＊重。忽惊雷雨送飞龙。欲洗玉芙蓉。稍认岩间寺，都迷壑底松。良工吮笔未形容。疑是九疑峰。
巫山一段云·山市晴岚
作者：李齐贤
朝代：元

海气蒸秋热，山容媚晓晴。森森万树立无声。空翠袭人清。镜里双蛾敛，机中匹练横。隔溪何处鹧鸪鸣。云日翳还明。
巫山一段云·山市晴岚
作者：李齐贤
朝代：元

远岫螺千点，长溪玉一围。日高山店未开扉。岚翠落残霏。隐隐楼台远，蒙蒙草树微。市桥曾记买鱼归。一望却疑非。
巫山一段云·平沙落雁
作者：李齐贤
朝代：元

醉墨疏还密，残棋整复斜。料应遗迹在泥沙。来往岁无差。水暖仍菰米，霜寒尚苇花。心安只合此为家。何事客天涯。
巫山一段云·朴渊瀑布
作者：李齐贤
朝代：元

日照群峰秀，云蒸一洞深。人言玉辇昔登临。盘石在潭心。白练飞千尺，青铜彻万寻。月明笙鹤下遥岑。吹送水龙吟。
巫山一段云·朴渊瀑布
作者：李齐贤
朝代：元

绝壁开嵌窦，长川挂半天。跳珠喷玉几千年。爽气白如烟。岂学然犀客，谁期驻鹤仙。淋衣暑汗似流泉。到此欲装绵。
巫山一段云·松都八景紫洞寻僧
作者：李齐贤
朝代：元

傍石过清浅，穿林上翠微。逢人何更问僧扉。午梵出烟霏。草露沾芒屦，松花点葛衣。鬓丝禅榻坐忘机。山鸟漫催归。
巫山一段云·江天暮雪
作者：李齐贤
朝代：元

向夕回征棹，凌寒上酒楼。江云作雪使人愁。不见古潭洲。声紧云边雁，魂清水上鸥。千金骏马拥貂裘。何似卧渔舟。
巫山一段云·江天暮雪
作者：李齐贤
朝代：元

风紧云容惨，天寒雪势严。筛寒洒白弄纤纤。万屋尽堆盐。远浦回渔棹，孤村落酒帘。三更霁色妒银蟾。更约挂疏帘。
巫山一段云·洞庭秋月
作者：李齐贤
朝代：元

万里天浮水，三秋露洗空。冰轮辗上海门东。弄影碧波中。荡荡开银阙，亭亭插玉虹。云帆便欲挂西风。直到广寒宫。
巫山一段云·洞庭秋月
作者：李齐贤
朝代：元

衡岳宽临北，君山小近南。中开北百里湖潭。吴楚入包含。银汉秋相接，金波夜正涵。举杯长啸待鸾骖。且对影成三。
巫山一段云·渔村落照
作者：李齐贤
朝代：元

远岫留残照，微波映断霞。竹篱茅舍是渔家。一径傍林斜。绿岸双双鹭，青山点点鸦。时闻笑语隔芦花。白酒换鱼虾。
巫山一段云·渔村落照
作者：李齐贤
朝代：元

雨霁长江碧，云归远岫青。一边残照在林坰。绿网晒苔扃。波影明重绮，沙痕射远星。鲈鱼白酒醉还醒。身世任浮萍。
巫山一段云·渔村落照
作者：李齐贤
朝代：元

雨霁长江碧，云归远岫青。一边残照在林＊。绿网晒苔扃。波影明重绮，沙痕射远星。鲈鱼白酒醉还醒。身世任浮萍。
巫山一段云·潇湘八景平沙落雁
作者：李齐贤
朝代：元

玉塞多缯缴，金河欠稻粱。兄兄弟弟自成行。万里到潇湘。远水澄拖练，平沙白耀霜。波头人散近斜阳。欲下更悠扬。
巫山一段云·潇湘夜雨
作者：李齐贤
朝代：元

暗澹青枫树，萧疏斑竹林。篷窗夜雨冷难禁。敧枕故乡心。二女湘江泪，三闾楚泽吟。白云千载恨沉沉。沧海未为深。
巫山一段云·潇湘夜雨
作者：李齐贤
朝代：元

暗澹青枫树，萧疏斑竹林。篷窗夜雨冷难禁。＊枕故乡心。二女湘江泪，三闾楚泽吟。白云千载恨沉沉。沧海未为深。
巫山一段云·潇湘夜雨
作者：李齐贤
朝代：元

潮落蒹葭浦，烟沉橘柚洲。黄陵祠下雨声秋。无限古今愁。漠漠迷渔火，萧萧滞客舟。个中谁与共清幽。唯有一沙鸥。
巫山一段云·烟寺晚钟
作者：李齐贤
朝代：元

楚甸秋霖卷，湘岑暮霭浓。一春容罢一春容。何许日沉钟。摇月传空谷，随风渡远峰。溪桥有客倚寒筇。一径入云松。
巫山一段云·白岳晴云
作者：李齐贤
朝代：元

晓过青郊驿，春游白岳山。提壶劝酒语关关。一听一开颜。村舍疏林外，田畦乱水间。郊原雨足信风还。羡杀岭云间。
巫山一段云·白岳晴云
作者：李齐贤
朝代：元

菖杏春风后，茅茨野水头。晴云弄色蔼林丘。雨意未能休。京县民无赋，郊田岁有秋。明朝去学种瓜侯。身世寄菟裘。
巫山一段云·紫洞寻僧
作者：李齐贤
朝代：元

老喜身犹健，闲知兴更添。芒鞋竹杖度千岩。迎送有苍髯。坐久云归岫，谈余月挂檐。但教沽酒引陶潜。来往意何厌。
巫山一段云·西江风雪
作者：李齐贤
朝代：元

过海风凄紧，连云雪杳茫。落花飘絮满江乡。偷放一春狂。渔市关门早，征帆入浦忙。酒楼何处咽丝簧。愁杀孟襄阳。
巫山一段云·西江风雪
作者：李齐贤
朝代：元

雪压江边屋，风鸣浦口樯。时登草阁挂南窗。云海杳茫茫。斫脍银丝细，开尊绿蚁香。高歌一曲礼成江。肠断贺头网。
巫山一段云·远浦归帆
作者：李齐贤
朝代：元

南浦寒潮急，西岑落日催。云帆片片趁风开。远映碧山来。出没轻鸥舞，奔腾阵马回。船头浪吐雪花堆。昼鼓殷春雷。
巫山一段云·远浦归帆
作者：李齐贤
朝代：元

南浦寒潮急，西岑落日催。云帆片片趁风开。远映碧山来。出没轻鸥舞，奔腾阵马回。船头浪吐雪花堆。画鼓殷春雷。
巫山一段云·远浦归帆
作者：李齐贤
朝代：元

解缆离淮甸，扬舲指楚乡。风声飒飒水茫茫。帆席上危樯。断送浮云影，惊回过雁行。江楼红袖倚斜阳。远引客心忙。
巫山一段云·远浦归帆
作者：李齐贤
朝代：元

解缆离淮甸，扬＊指楚乡。风声飒飒水茫茫。帆席上危樯。断送浮云影，惊回过雁行。江楼红袖倚斜阳。远引客心忙。
巫山一段云·长湍石壁
作者：李齐贤
朝代：元

插水云根耸，横空黛壁开。鱼龙吹浪转隅隈。百里绿徘徊。日浸玻璃色，花分锦绣堆。画船载酒管弦催。一日绕千回。
巫山一段云·长湍石壁
作者：李齐贤
朝代：元

瘦骨千年立，苍根百里盘。横张侧展绿波间。一带玉孱颜。猎骑何曾顾，渔郎只漫看。诗人强欲状天悭。赢得鬓毛斑。
巫山一段云·青郊送客
作者：李齐贤
朝代：元

芳草城东路，疏松野外坡。春风是处别离多。祖帐簇鸣珂。村暖鸡呼屋，沙晴燕掠波。临分立马更婆娑。一曲渭城歌。
巫山一段云·青郊送客
作者：李齐贤
朝代：元

野寺松花落，晴川柳絮飞。临风白马紫金袜，欲去惜芳菲。聚散今犹古，功名梦也非。青山不语暗相讥。谁见二疏归。
巫山一段云·黄桥晚照
作者：李齐贤
朝代：元

旷望菰田路，嵯峨柳院楼。夕阳行路却回头。红树五陵秋。城郭遗基壮，干戈往事悠。村家童子不知愁。横笛倒骑牛。
巫山一段云·黄桥晚照
作者：李齐贤
朝代：元

旷望＊田路，嵯峨柳院楼。夕阳行路却回头。红树五陵秋。城郭遗基壮，干戈往事悠。村家童子不知愁。横笛倒骑牛。
巫山一段云·黄桥晚照
作者：李齐贤
朝代：元

隐见溪流转，纵横野垄分。隔林人语远堪闻。村径绿如裙。鸢集蜈山树，鸦投鹄岭云。来牛去马更纷纷。城郭日初曛。
巫山一段云·黄桥晚照
作者：李齐贤
朝代：元

隐见溪流转，纵横野垅分。隔林人语远堪闻。村径绿如裙。鸢集蜈山树，鸦投鹄岭云。来牛去马更纷纷。城郭日初曛。
幺
作者：李齐贤
朝代：元

海棠正好，东风无赖，狼藉春光。明眸皓齿，如今何在，空断人肠。
木兰花慢·书李将军家壁
作者：李齐贤
朝代：元

将军真好士，识半面、足吾生。况西自岷峨，北来燕赵，并辔论情。相牵挽，归故里，有门前稚子候渊明。对酒欢酣四坐，挑灯话到三更。高歌伐木鸟嘤嘤。怀抱向君倾。任客路光阴，欲停归骑，更尽飞觥。人间世逢与别，似浮云聚散月亏盈。但使金躯健在，白头会得寻盟。
木兰花慢·长安怀古
作者：李齐贤
朝代：元

骚人多感慨，况故国、遇秋风。望千里金城，一区天府，气势清雄。繁华事，无处问，但山川景物古今同。鹤去苍云太白，雁嘶红树新丰。夕阳西下水流东。兴废梦魂中。笑弱吐强吞，纵成横破，鸟没长空。争如似犀首饮，向蜗牛角上任穷通。看取麟台图画，□余马鬣蒿蓬。
水调歌头·望华山
作者：李齐贤
朝代：元

天地赋奇特，千古壮西州。三峰屹起相对，长剑凛清秋。铁锁高垂翠壁，玉井冷涵银汉，知在五云头。造物可无物，掌迹宛然留。记重瞳，崇祀秩，答神休。真诚若契真境，青鸟引丹楼。我欲乘风归去，只恐烟霞深处，幽绝使人愁。一啸蹇驴背，潘阆亦风流。
水调歌头·望华山
作者：李齐贤
朝代：元

天地赋奇特，千古壮西州。三峰屹起相对，长剑凛清秋。铁＊高垂翠壁，玉井冷涵银汉，知在五云头。造物可无物，掌迹宛然留。记重瞳，崇祀秩，答神休。真诚若契真境，青鸟引丹楼。我欲乘风归去，只恐烟霞深处，幽绝使人愁。一啸蹇驴背，潘阆亦风流。
水调歌头·过大散关
作者：李齐贤
朝代：元

行尽碧溪曲，渐到乱山中。山中白日无色，虎啸谷生风。万仞崩崖叠嶂，千岁枯藤怪树，岚翠自蒙蒙。我马汗如雨，修径转层空。登绝顶，览元化，意难穷。群峰半落天外，灭没度秋鸿。男子平生大志，造物当年真巧，相对孰为雄。老去卧丘壑，说此诧儿童。
江城子·七夕冒雨到九店
作者：李齐贤
朝代：元

银河秋畔鹊桥仙。每年年。好因缘。倦客胡为，此日却离筵。千里故乡今更远，肠正断，眼空穿。夜寒茅店不成眠。一灯前。雨声边。寄语天孙，新巧欲谁传。懒拙只宜闲处着，寻旧路，卧林泉。
沁园春·将之成都
作者：李齐贤
朝代：元

堪笑书生，谬算狂谋，所就几何。谓一朝遭遇，云龙风虎，五湖归去，月艇烟蓑。人事多乖，君恩难报，争柰光阴随逝波。缘何事，背乡关万里，又向岷峨。幸今天下如家，顾去日无多来日多。好轻裘快马，穷探壮观，驰山走海，总入清哦。安用平生，突黔席暖，空使毛群欺卧驼。休肠断，听阳关第四，倒卷金荷。
洞仙歌·杜子美草堂
作者：李齐贤
朝代：元

百花潭上，但荒烟秋草。犹想君家屋乌好。记当年，远道华发归来，妻子冷，短褐天吴颠倒。卜居少尘事，留得囊钱，买酒寻花被春恼。造物亦何心，枉了贤才，长羁旅、浪生虚老。却不解消磨尽诗名，百代下，令
洞仙歌·杜子美草堂
作者：李齐贤
朝代：元
体裁：词

百花潭上，但荒烟秋草。犹想君家屋乌好。记当年，远道华发归来，妻子冷，短褐天吴颠倒。卜居少尘事，留得囊钱，买酒寻花被春恼。造物亦何心，枉了贤才，长羁旅、浪生虚老。却不解消磨尽诗名，百代下，令人暗伤怀抱。
浣溪沙·早行
作者：李齐贤
朝代：元

旅枕生寒夜惨凄。半庭明月露凄迷。疲僮梦语马频嘶。人世几时能少壮，宦游何处计东西。起来聊欲舞荒鸡。
浣溪沙·黄帝铸鼎原
作者：李齐贤
朝代：元

见说轩皇此炼丹。乘龙一去杳难攀。鼎湖流水自清闲。空把遗弓号地上，不蒙留药在人间。古今无计驻朱颜。
满江红·相如驷马桥
作者：李齐贤
朝代：元

汉代文章，谁独步、上林词客。游曾倦、家徒四壁，气吞七泽。华表留言朝禁闼，使星动彩归乡国。笑向来、父老到如今，知豪杰。人世事，真难测。君亦尔，将谁责。顾金多禄厚，顿忘畴昔。琴上早期心共赤，镜中忍使头先白。能不改、只有蜀江边，青山色。
玉漏迟·蜀中中秋值雨
作者：李齐贤
朝代：元
体裁：词

一年唯一日。游人共惜，今宵明月。露洗霜磨，无限金波洋溢。幸有瑶琴玉笛，更是处、江楼清绝。邀俊逸。登临一醉，将酬佳节。岂料数阵顽云，忽掩却天涯，广寒宫阙。失意初筵，唯听秋虫呜咽。莫恨姮娥薄相，且吸尽、杯中之物。圆又缺。空使早生华发。
菩萨蛮·舟中夜宿
作者：李齐贤
朝代：元

西风吹雨鸣江树。一边残照青山暮。系缆近渔家。船头人语哗。白鱼兼白酒。径到无何有。自喜卧沧洲。那知是宦游。
菩萨蛮·舟次青神
作者：李齐贤
朝代：元

长江日落烟波绿。移舟渐近青山曲。隔竹一灯明。随风百丈轻。夜深篷底宿。暗浪鸣琴筑。梦与白鸥盟。朝来莫漫惊。
蝶恋花·汉武帝茂陵
作者：李齐贤
朝代：元

石室天坛封禅了。青鸟含书，细报长生道。宝鼎光沉仙掌倒。茂陵斜日空秋草。百岁真同昏与晓。羽化何人，一见蓬莱岛。海上安期今亦老。从教吃尽如瓜枣。
郑瓜亭
作者：李齐贤
朝代：元

忆君无日不沾衣，政似春山蜀子规。为是为非人莫问，只应残月晓星知。
题九成台
作者：李齐贤
朝代：元

凤不来兮辽东海，高台已荒天未改。当时别舜返昆丘，如何一去三千载。人间岂无青琅玕，孤栖未必天霜寒。致君尧舜我有术，来仪好向虞廷间，凤兮凤兮今当还。
鹧鸪天
作者：李齐贤
朝代：元

乐府曾知有此堂。路人犹解说欧阳。堂前杨柳经摇落，壁上龙蛇逸杳茫。云澹泞，月荒凉。感今怀古欲沾裳。胡僧可是无情物，毳衲蒙头入睡乡。
鹧鸪天
作者：李齐贤
朝代：元

未用真珠滴夜风。碧筒醇酎气相通。舌头金液凝初满，眼底黄云陷欲空。香不断，味难穷。更添春露吸长虹。饮中妙诀人如问，会得吹笙便可工。
鹧鸪天·九月八日寄松京故旧
作者：李齐贤
朝代：元

客里良辰屡已孤。菊花明日共谁娱。闭门暮色迷红草，敧枕秋声度碧梧。三尺喙，数茎须。独吟诗句当歌呼。故园依旧龙山会，剩肯樽前说我无。
鹧鸪天·过新乐县
作者：李齐贤
朝代：元

宿雨连明半未晴。跨鞍聊复问前程。野田立鹤何山意，驿柳鸣蜩是处声。千古事，百年情。浮云起灭月亏盈。诗成却对青山笑，毕竟功名怎么生。
鹧鸪天·鹤林寺
作者：李齐贤
朝代：元

夹道修篁接断山。小桥流水走平田。云间无处寻黄鹤，雪里何人闻杜鹊。夸富贵，慕神仙。到头还是梦悠然。僧窗半日闲中味，只有诗人得秘传。
黄钟·人月圆马嵬效吴彦高
作者：李齐贤
朝代：元

五云绣岭明珠殿，飞燕倚新妆。
小颦中有，渔阳胡马，惊破霓裳。
【双调】蝶恋花
作者：杜仁杰
朝代：元

鸥鹭同盟曾自许，怕见山英，怪我来何暮？风度修然林下去，琴书共作烟霞侣。
【乔牌儿】去绝心上苦，参透静中趣。春潮尽日舟横渡，风波无赖阻。
【金娥神曲】世俗，看取，花样巧番机杼。乾
坤腐儒，天地逆旅，自叹难合时务！
【二】仕途，文物，冠盖拥青云得路，恩诏宠金门平步。出入里雕轮绣毂，坐卧处银屏金屋。
【三】是非，荣辱，功名运前生天注。风云会一时相遇，雷霆震一朝天怒。荣华似风中秉烛，品秩似花梢露。
【四】至如，有些官禄，辨甚么贤共愚。更那，有些金玉，识甚么亲共疏？命福，有些乘除，问甚么有共无！
【离亭宴带歇指煞】天公教富须还富，人心待足何时足？叮咛寄语玉堂臣，休作抱官囚金谷。民谩作贪才汉，铜山客枉教看钱虏。脱尘缘隐华山，远市朝归盘谷。云林杜曲，种青门数亩邵平瓜，酿白酒五斗刘伶醁，赏黄花三径渊明菊。诵漆园《秋水篇》，读屈原《离骚》赋。一任翻云覆雨，看乌兔走东西，听渔樵话今古。
【双调】雁儿落过得胜令
作者：杜仁杰
朝代：元

美色
他生得柳似眉莲似腮，樱桃口芙蓉额。不将朱粉施，自有天然态。半折慢弓鞋，一搦俏形骸。粉腕黄金钏，乌云白玉钗。欢谐，笑解香罗带。疑猜，莫不是阳台梦里来？
【商调】集贤宾北
作者：杜仁杰
朝代：元

七夕
暑才消大火即渐西，斗柄往坎宫移。一叶梧桐飘坠，万方秋意皆知。暮云闲聒聒蝉鸣，晚风轻点点萤飞。天阶夜凉清似水，鹊桥图高挂偏宜。金盆内种五生，琼楼上设筵席。
【集贤宾南】今宵两星相会期，正乞巧投机。沉李浮瓜肴馔美，把几个摩诃罗儿摆起。齐拜礼，端的是塑得来可嬉。
【凤鸾吟北】月色辉，夜将阑银汉低，斗穿针逞艳质。喜蛛儿奇，一丝丝往下垂，结罗成巧样势。酒斟着绿蚁，香焚着麝脐，引杯觞大家沉醉。樱桃妒水底红，葱指剖冰瓜脆，更胜似爱月夜眠迟。
【斗双鸡南】金钗坠、金钗坠玳瑁整齐，蟠桃宴、蟠桃宴众仙聚会。彩衣、彩衣轻纱织翠，禁步摇绣带垂，但愿得同欢宴团圆到底。
【节节高北】玉葱纤细，粉腮娇腻。争妍斗巧，笑声举，欢天喜地。我则见管弦齐动，商音夷则。遥天外斗渐移，喜阴晴今宵七夕。
【耍鲍老南】团圈笑令心尽喜，食品愈稀奇。新摘的葡萄紫，旋剥的鸡头美，珍珠般嫩实。欢坐间，夜凉人静已，笑声接青霄内。风淅淅，雨霏霏，露湿了弓鞋底。纱笼罩仕女随，灯影下人扶起，尚留恋懒心回。
【四门子北】画堂深，寂寂重门团，照金荷红蜡辉。斗柄又横，月色又西，醉乡中不知更漏迟。士庶每安，烽燧又息，愿吾皇万岁。
【尾】人生愿得同欢会，把四季良辰须记，乞巧年年庆七夕。
【般涉调】耍孩儿
作者：杜仁杰
朝代：元

庄家不识构阑
风调雨顺民安乐，都不似俺庄家快活。桑蚕五谷十分收，官司无甚差科。当村许还心愿，来到城中买些纸火。正打街头过，见吊个花碌碌纸榜，不似那答儿闹穰穰人多。
【六煞】见一个人手撑着椽做的门，高声的叫"请、请"，道迟来的满了无处停坐。说道：前截儿院本《调风月》，背后幺末敷演《刘耍和》。高声叫：赶散易得，难得的妆哈。
【五】要了二百钱放过咱，入得门上个木坡，见层层叠叠团圞坐。抬头觑是个钟楼模样，往下觑却是人旋窝。见几个妇女向台儿上坐，又不是迎神赛社，不住的擂鼓筛锣。
【四】一个女孩儿转了几遭，不我时引出一伙，中间里一个央人货，裹着枚皂头巾顶门上插一管笔，满脸石灰更着些黑道儿抹。知他待是如何过？浑身上下，则穿领花布直裰。
【三】今了会诗共词，说了会赋与歌，无差错。唇天口地无高下，巧语花言记许多。临绝末，道了低头撮脚，爨罢将幺拨。
【二】一个妆做张太公，他改做小二哥，行、行、行，说向城中过。见个年少的妇女向帘儿下立，那老子用意铺谋待取做老婆。教小二哥相说合，但要的豆谷米麦，向甚布绢纱罗。
【一】教太公往前那不敢往后那，抬左脚不敢抬右脚，翻来复去由他一个。太公心下实焦懆，把一个皮棒槌则一下打做两半个。我则道脑袋天灵破，则道兴词告状，刬地大笑呵呵。
【尾】则被一胞尿，爆的我没奈何。刚捱刚忍更待看些儿个，枉被这驴颓笑杀我。
喻情
我当初不合鬼擘口和你言盟誓，惹得你鬼病厌厌挂体。鬼相扑不曾使甚养家钱，鬼厮赴刁蹬的心灰。若是携得歌妓家中去，便是袖得春风马上归。司狱司蹬弩劳神力，望梅止喝，画饼充饥。
【哨遍】铁球儿漾在江心内，实指望团圆到底。失群孤雁往南飞，比目鱼永不分离。王屠倒脏牵肠肚，毛宝心毒不放龟。老母狗跳墙做得个抰势，把我做扑灯蛾相戏，掠水燕双飞。
【五煞】腊月里桑采甚的，肚脐里爆豆实心儿退。木猫儿守窟瞧他甚，泥狗儿看家守甚黑。天长观里看水庵相识，济元庙里口愿把我抛持。
【四】唐三藏立暮铭空费了碑，闲槽枋里躲酒无巴避。悲田院里下象无钱递，左右司蒸糕省做媒。蓼儿洼里太庙干不济，郑元和在曲江边担土，闲话儿把咱支持。
【三】泥捏的山不信是石，相扑汉卖药干陪了擂。镜台前照面你是你，警巡院倒了墙贼见贼。大虫窝里蒿草无人刈，看山瞎汉，不辨高低。
【二】小蛮婆看染红担是非，张果老切鲙先施鲤。布博士踏鬼随机而变，囊大姐传神反了面皮。沙三烧肉牛心儿炙，没梁的水桶，挂口休提。
【一】秦始皇鞋无道履，绵带子拴腿无绳系。开花仙藏扌厭过瞒得你，街道司衙门唬得过谁。尉迟恭捣米胡支对，蜂窝儿呵欠，口口是虚脾。
【尾】楮树下梯要摘梨，葬瓶中灰骨是个不自由的鬼，谷地里瓜儿单单的记着你。
一·秦始皇鞋无道履，绵带子拴腿无绳系。开花仙藏ㄓ过瞒得你，街道司
作者：杜仁杰
朝代：元

衙门唬得过谁。
尉迟恭捣米胡支对，蜂窝儿呵欠，口口是虚脾。
一·秦始皇鞋無道履，綿帶子拴腿無繩系。開花仙藏ㄓ過瞞得你，街道司
作者：杜仁杰
朝代：元

衙門唬得過誰。尉遲恭搗米胡支對，蜂窩兒呵欠，口口是虛脾。
三·唸了會詩共詞，說了會賦與歌，無差錯。唇天口地無高下，巧語花言
作者：杜仁杰
朝代：元

記許多。臨絕末，道了低頭撮腳，爨罷將么撥。
三·念了会诗共词，说了会赋与歌，无差错。唇天口地无高下，巧语花言
作者：杜仁杰
朝代：元

记许多。
临绝末，道了低头撮脚，爨罢将幺拨。
三·泥捏的山不信是石，相扑汉卖药干陪了擂。镜台前照面你是你，警巡
作者：杜仁杰
朝代：元

院倒了墙贼见贼。
大虫窝里蒿草无人刈，看山瞎汉，不辨高低。
三·泥捏的山不信是石，相撲漢賣藥幹陪了擂。鏡臺前照面你是你，警巡
作者：杜仁杰
朝代：元

院倒了牆賊見賊。大蟲窩裡蒿草無人刈，看山瞎漢，不辨高低。
乔牌儿
作者：杜仁杰
朝代：元

去绝心上苦，参透静中趣。春潮尽日舟横渡，风波无赖阻。
二·一个妆做张太公，他改做小二哥，行、行、行，说向城中过。见个年
作者：杜仁杰
朝代：元

少的妇女向帘儿下立，那老子用意铺谋待取做老婆。
教小二哥相说合，但要的豆谷米麦，问甚布绢纱罗。
二·一個妝做張太公，他改做小二哥，行、行、行，說向城中過。見個年
作者：杜仁杰
朝代：元

少的婦女向簾兒下立，那老子用意鋪謀待取做老婆。教小二哥相說合，但要的豆穀米麥，問甚布絹紗羅。
五·要了二百錢放過咱，入得門上個木坡，見層層疊疊團坐。抬頭覷是
作者：杜仁杰
朝代：元

個鐘樓模樣，往下覷卻是人旋窩。見幾個婦女向臺兒上坐，又不是迎神賽社，不住的擂鼓篩鑼。
五·要了二百钱放过咱，入得门上个木坡，见层层叠叠团坐。抬头觑是
作者：杜仁杰
朝代：元

个钟楼模样，往下觑却是人旋窝。
见几个妇女向台儿上坐，又不是迎神赛社，不住的擂鼓筛锣。
五煞·腊月里桑采甚的，肚脐里爆豆实心儿退。木猫儿守窟瞧他甚，泥狗
作者：杜仁杰
朝代：元

儿看家守甚黑。
天长观里看水庵相识，济元庙里口愿把我抛持。
五煞·臘月裡桑採甚的，肚臍裡爆豆實心兒退。木貓兒守窟瞧他甚，泥狗
作者：杜仁杰
朝代：元

兒看家守甚黑。天長觀裡看水庵相識，濟元廟裡口願把我拋持。
六煞·見一個人手撐著椽做的門，高聲的叫“請、請”，道遲來的滿了無
作者：杜仁杰
朝代：元

處停坐。說道：前截兒院本《調風月》，背後么末敷演《劉耍和》。高聲叫：趕散易得，難得的妝哈。
六煞·见一个人手撑着椽做的门，高声的叫“请、请”，道迟来的满了无
作者：杜仁杰
朝代：元

处停坐。
说道：前截儿院本《调风月》，背后幺末敷演《刘耍和》。
高声叫：赶散易得，难得的妆哈。
凤鸾吟北·月色辉，夜将阑银汉低，斗穿针逞艳质。喜蛛儿奇，一丝丝往
作者：杜仁杰
朝代：元

下垂，结罗成巧样势。
酒斟着绿蚁，香焚着麝脐，引杯觞大家沉醉。
樱桃妒水底红，葱指剖冰瓜脆，更胜似爱月夜眠迟。
双调·蝶恋花
作者：杜仁杰
朝代：元

鸥鹭同盟曾自许，怕见山英，怪我来何暮？风度修然林下去，琴书共作烟霞侣。
和信之板桥路中古风二首
作者：杜仁杰
朝代：元

岸风坼枯凌，野日明远烧。山晚云烟深，游子悲崄峭。平生文字僻，所历入吟啸。急景不贷人，佳处领其要。木杪来江光，中途憩消摇。佳人在空谷，尺素昔见招。徒老黄尘中，愧尔渔与樵。永怀《梁父吟》，日暮风萧萧。
哨遍·鐵球兒漾在江心內，實指望團圓到底。失群孤雁往南飛，比目魚永
作者：杜仁杰
朝代：元

不分離。王屠倒髒牽腸肚，毛寶心毒不放龜。老母狗跳牆做得個扌央勢，把我做撲燈蛾相戲，掠水燕雙飛。
哨遍·铁球儿漾在江心内，实指望团圆到底。失群孤雁往南飞，比目鱼永
作者：杜仁杰
朝代：元

不分离。
王屠倒脏牵肠肚，毛宝心毒不放龟。
老母狗跳墙做得个扌央势，把我做扑灯蛾相戏，掠水燕双飞。
四·一个女孩儿转了几遭，不多时引出一伙，中间里一个央人货，裹着枚
作者：杜仁杰
朝代：元

皂头巾顶门上插一管笔，满脸石灰更着些黑道儿抹。
知他待是如何过？浑身上下，则穿领花布直裰。
四·一個女孩兒轉了幾遭，不多時引出一夥，中間裡一個央人貨，裹著枚
作者：杜仁杰
朝代：元

皂頭巾頂門上插一管筆，滿臉石灰更著些黑道兒抹。知他待是如何過？渾身上下，則穿領花布直裰。
四·唐三藏立墓銘空費了碑，閒槽枋裡躲酒無巴避。悲田院裡下象無錢遞，
作者：杜仁杰
朝代：元

左右司蒸糕省做媒。蓼兒窪裡太廟幹不濟，鄭元和在曲江邊擔土，閒話兒把咱支援。
四·唐三藏立墓铭空费了碑，闲槽枋里躲酒无巴避。悲田院里下象无钱递，
作者：杜仁杰
朝代：元

左右司蒸糕省做媒。
蓼儿洼里太庙干不济，郑元和在曲江边担土，闲话儿把咱支持。
四·至如，有些官祿，辨甚麼賢共愚。更那，有些金玉，識甚麼親共疏？
作者：杜仁杰
朝代：元

命福，有些乘除，問甚麼有共無！。
四·至如，有些官禄，辨甚么贤共愚。更那，有些金玉，识甚么亲共疏？
作者：杜仁杰
朝代：元

命福，有些乘除，问甚么有共无！。
四門子北·畫堂深，寂寂重門閉，照金荷紅蠟輝。斗柄又橫，月色又西，
作者：杜仁杰
朝代：元

醉鄉中不知更漏遲。士庶每安，烽燧又息，願吾皇萬歲。
四门子北·画堂深，寂寂重门闭，照金荷红蜡辉。斗柄又横，月色又西，
作者：杜仁杰
朝代：元

醉乡中不知更漏迟。
士庶每安，烽燧又息，愿吾皇万岁。
太常引
作者：杜仁杰
朝代：元
体裁：词

碧㡡冰簟午风凉。都是好风光。独自守空床。泪滴了、千行万行。
别时情意，去时言约，刚道不思量。不是不思量。说着后、教人语长。
太常引·碧橱冰簟午风凉
作者：杜仁杰
朝代：元

碧橱冰簟午风凉。都是好风光。独自守空床。泪滴了、千行万行。别时情意，去时言约，刚道不思量。不是不思量。说着后、教人语长。
尾
作者：杜仁杰
朝代：元

人生愿得同欢会，把四季良辰须记，乞巧年年庆七夕。
尾·则被一胞尿，爆的我没奈何。刚捱刚忍更待看些儿个，枉被这驴颓笑
作者：杜仁杰
朝代：元

杀我。
喻情我当初不合鬼擘口和你言盟誓，惹得你鬼病厌厌挂体。
鬼相扑不曾使甚养家钱，鬼厮赴刁蹬的心灰。
若是携得歌妓家中去，便是袖得春风马上归。
司狱司蹬弩劳神力，望梅止渴，画饼充饥。
尾·則被一胞尿，爆的我沒奈何。剛捱剛忍更待看些兒個，枉被這驢頹笑
作者：杜仁杰
朝代：元

殺我。喻情我當初不合鬼擘口和你言盟誓，惹得你鬼病厭厭掛體。鬼相撲不曾使甚養家錢，鬼廝赴刁蹬的心灰。若是攜得歌妓家中去，便是袖得春風馬上歸。司獄司蹬弩勞神力，望梅止渴，畫餅充飢。
尾·楮树下梯要摘梨，葬瓶中灰骨是个不自由的鬼，谷地里瓜儿单单的记
作者：杜仁杰
朝代：元

着你。
尾·楮樹下梯要摘梨，葬瓶中灰骨是個不自由的鬼，谷地裡瓜兒單單的記
作者：杜仁杰
朝代：元

著你。
斗双鸡南·金钗坠、金钗坠玳瑁整齐，蟠桃宴、蟠桃宴众仙聚会。彩衣、
作者：杜仁杰
朝代：元

彩衣轻纱织翠，禁步摇绣带垂，但愿得同欢宴团圆到底。
節節高北·玉蔥纖細，粉腮嬌膩。爭妍鬥巧，笑聲舉，歡天喜地。我則見
作者：杜仁杰
朝代：元

管絃齊動，商音夷則。遙天外鬥漸移，喜陰晴今宵七夕。
耍鮑老南·團圈笑令心盡喜，食品愈稀奇。新摘的葡萄紫，旋剝的雞頭美，
作者：杜仁杰
朝代：元

珍珠般嫩實。歡坐間，夜涼人靜已，笑聲接青霄內。風淅淅，雨霏霏，露溼了弓鞋底。紗籠罩仕女隨，燈影下人扶起，尚留戀懶心回。
耍鲍老南·团圈笑令心尽喜，食品愈稀奇。新摘的葡萄紫，旋剥的鸡头美，
作者：杜仁杰
朝代：元

珍珠般嫩实。
欢坐间，夜凉人静已，笑声接青霄内。
风淅淅，雨霏霏，露湿了弓鞋底。
纱笼罩仕女随，灯影下人扶起，尚留恋懒心回。
自遣二首
作者：杜仁杰
朝代：元

少日襟怀悔自豪，暮年志节讵须高。敢将议论轻疑孟，閒得工夫细和陶。酒尽枯肠还磊礧，诗成白发转刁骚。皇天汲汲诚何意，也共人生一体劳。畚筑家园手自操，虽无多景足偿劳。十年种竹翻嫌密，一日栽松恨不高。是处求田消二顷，尚谁有梦到三刀。得名身后良痴计，尽拟浮沈付浊醪。
般涉調·耍孩兒莊家不識構闌
作者：杜仁杰
朝代：元

風調雨順民安樂，都不似俺莊家快活。桑蠶五穀十分收，官司無甚差科。當村許下還心願，來到城中買些紙火。正打街頭過，見吊個花碌碌紙榜，不似那答兒鬧穰穰人多。
般涉调·耍孩儿·庄家不识勾栏
作者：杜仁杰
朝代：元
体裁：曲

风调雨顺民安乐，都不似俺庄家快活。桑蚕五谷十分收，官司无甚差科。当村许下还心愿，来到城中买些纸火。正打街头过，见吊个花碌碌纸榜，不似那答儿闹穰穰人多。
【六煞】见一个人手撑着椽做的门，高声的叫“请、请”，道迟来的满了无处停坐。说道：前截儿院本《调风月》，背后么末敷演《刘耍和》。高声叫：赶散易得，难得的妆哈。
【五煞】要了二百钱放过咱，入得门上个木坡，见层层叠叠团圞坐。抬头觑是个钟楼模样，往下觑却是人旋窝。见几个妇女向台儿上坐，又不是迎神赛社，不住的擂鼓筛锣。
【四煞】一个女孩儿转了几遭，不多时引出一伙，中间里一个央人货，裹着枚皂头巾顶门上插一管笔，满脸石灰更着些黑道儿抹。知他待是如何过？浑身上下，则穿领花布直裰。
【三煞】念了会诗共词，说了会赋与歌，无差错。唇天口地无高下，巧语花言记许多。临绝末，道了低头撮脚，爨罢将么拨。
【二煞】一个妆做张太公，他改做小二哥，行行行说向城中过。见个年少的妇女向帘儿下立，那老子用意铺谋待取做老婆。教小二哥相说合，但要的豆谷米麦，问甚布绢纱罗。
【一煞】教太公往前那不敢往后那，抬左脚不敢抬右脚，翻来复去由他一个。太公心下实焦燥，把一个皮棒槌则一下打做两半个。我则道脑袋天灵破，则道兴词告状，刬地大笑呵呵。
【尾】则被一胞尿，爆的我没奈何。刚捱刚忍更待看些儿个，枉被这驴颓笑杀我。
般涉调·耍孩儿庄家不识构阑
作者：杜仁杰
朝代：元

风调雨顺民安乐，都不似俺庄家快活。
桑蚕五谷十分收，官司无甚差科。
当村许下还心愿，来到城中买些纸火。
正打街头过，见吊个花碌碌纸榜，不似那答儿闹穰穰人多。
节节高北·玉葱纤细，粉腮娇腻。争妍斗巧，笑声举，欢天喜地。我则见
作者：杜仁杰
朝代：元

管弦齐动，商音夷则。
遥天外斗渐移，喜阴晴今宵七夕。
金娥神曲·世俗，看取，花样巧番机杼。干坤腐儒，天地逆旅，自叹难合
作者：杜仁杰
朝代：元

时务！。
金娥神曲·世俗，看取，花樣巧番機杼。乾坤腐儒，天地逆旅，自嘆難合
作者：杜仁杰
朝代：元

時務！。
集賢賓南·今宵兩星相會期，正乞巧投機。沉李浮瓜餚饌美，把幾個摩訶
作者：杜仁杰
朝代：元

羅兒擺起。齊拜禮，端的是塑得來可嬉。
集贤宾南·今宵两星相会期，正乞巧投机。沉李浮瓜肴馔美，把几个摩诃
作者：杜仁杰
朝代：元

罗儿摆起。
齐拜礼，端的是塑得来可嬉。
雙調·蝶戀花
作者：杜仁杰
朝代：元

鷗鷺同盟曾自許，怕見山英，怪我來何暮？風度修然林下去，琴書共作煙霞侶。
鬥雙雞南·金釵墜、金釵墜玳瑁整齊，蟠桃宴、蟠桃宴眾仙聚會。綵衣、
作者：杜仁杰
朝代：元

綵衣輕紗織翠，禁步搖繡帶垂，但願得同歡宴團圓到底。
鳳鸞吟北·月色輝，夜將闌銀漢低，鬥穿針逞豔質。喜蛛兒奇，一絲絲往
作者：杜仁杰
朝代：元

下垂，結羅成巧樣勢。酒斟著綠蟻，香焚著麝臍，引杯觴大家沉醉。櫻桃妒水底紅，蔥指剖冰瓜脆，更勝似愛月夜眠遲。
句
作者：杜伯高
朝代：元

山围花柳春风地，水浸楼台夜月天。
玉峡关
作者：杜敩
朝代：元
体裁：四言诗

太行盘盘，横厉中原。近引河朔，遥缀昆仑。太原大梁，为国雄藩。壶关林虑，界于花园。鸟道崎仄，轮催马烦。怪石罗列，熊举豹蹲。连崖壁立，屹如墉垣。绝顶中断，是曰风门。俯临夜壑，仰逼朝暾。一夫独立，万骑空屯。设险甚固，王者道存。乃告守吏，爰作键阍。勒铭岩阿，宠以瑶琨。匪险在德，用戒嚣昏。
紫团山景二绝·其一
作者：杜敩
朝代：元
体裁：七言绝句

蹬道崎岖云作梯，登峰环照古招提。何时得解黄尘鞅，卜筑紫团深处栖。
紫团山景二绝·其二
作者：杜敩
朝代：元
体裁：七言绝句

紫团山景三十六，具载先人石碣哦。我欲挥毫续为咏，殊恨篇什不全何。
虹梯关
作者：杜敩
朝代：元
体裁：四言诗

石崖攀天，仄磴千回。丘隅塞明，俯临蔽霾。铁壁勾连，谽谺中开。观者骇魄，行子心摧。互如长虹，横绝天阶。彼昏者氓，肆其喧豗。爰据岩险，以抗震雷。卒干天刑，亦孔之哀。太行之阿，大河之隈。关门弗严，惟帝念哉。北山有石，南山有材。经之营之，突焉崔嵬。侍臣作铭，以诏后来。
谢友
作者：杜敩
朝代：元
体裁：七言律诗

客遇中秋感慨生，眼空节物坐茅亭。长空万古此明月，故友几人如晓星。南北连天犹战伐，衣冠何地不飘零。呼童旋贳西邻酒，拚却今朝醉不醒。
与赵子昂集䝨为寿
作者：杜本
朝代：元
体裁：七言律诗

东观道家蓬莱山，神人来往乎其间。银钩势压蛟龙榜，玉佩声闻虎豹关。秋露满天濡绿发，晨光出海曜朱颜。金函更注长生箓，林下种菊巳斑斑。
中秋寄高混朴
作者：杜本
朝代：元

去年见月转添愁，满地于戈未肯休。动有万人涂草莽，岂论斗米换衾裯。今宵相对还青眼，后夜相逢又白头。尤恨故人难会合，若为把酒独登楼。
和何得之岁暮见寄
作者：杜本
朝代：元

篱下菊斑斑，犹能傲岁寒。春风谁主宰，客梦自清安。此老怜才乏，何人惜夜阑。管宁如可友，浮海竟谁叹。
和潘明之
作者：杜本
朝代：元

欲试淮南术，难期海上翁。自为吴地客，不记楚人风。蒲黍随时白，葵榴过眼红。独醒还独醉，至竟与谁同。
天冠山同诸学士为祝丹阳赋 其一 鍊丹井
作者：杜本
朝代：元

凿石通泉脉，铸鼎鍊丹砂。丹成骑鹤去，满地生云霞。
天冠山同诸学士为祝丹阳赋 其三 玉帘泉
作者：杜本
朝代：元

灿烂金为屋，玲珑玉作帘。飞泉来百道，定有老龙潜。
天冠山同诸学士为祝丹阳赋 其二 逍遥岩
作者：杜本
朝代：元

鹏抟九万里，篱鴳飞咫尺。所以达观人，亦各适其适。
天冠山同诸学士为祝丹阳赋 其五 小隐岩
作者：杜本
朝代：元

山深人寂寂，涧曲水沄沄。顾尔非忘世，遗身在白云。
天冠山同诸学士为祝丹阳赋 其四 石人峰
作者：杜本
朝代：元

临风衣自整，对月影偏长。独立经寒暑，真成石作肠。
天冠山同诸学士为祝丹阳赋·鍊丹井
作者：杜本
朝代：元

凿石通泉脉，铸鼎鍊丹砂。丹成骑鹤去，满地生云霞。鹏抟九万里，篱鴳飞咫尺。所以达观人，亦各适其适。灿烂金为屋，玲珑玉作帘。飞泉来百道，定有老龙潜。临风衣自整，对月影偏长。独立经寒暑，真成石作肠。山深人寂寂，涧曲水沄沄。顾尔非忘世，遗身在白云。
寄杨仲弘
作者：杜本
朝代：元

老来自爱黄叔度，少日真期鲁仲连。高卧独无田二顷，曳裾谁有客三千。苍波渺渺浮鸥鹭，白日翩翩换岁年。却忆江东杨少尹，剧谈终夜不成眠。
寄题竹轩
作者：杜本
朝代：元

绿竹翛翛处，华轩楚楚深。莫留雏凤宿，晓听蛰龙吟。月进窗棂影，云移几席阴。居然淇澳趣，莫使俗尘侵。
寒月泉
作者：杜本
朝代：元

齧冰激齿颊，咽雪涤胃肠。此水若寒月，饮之年命长。
廉州阻风
作者：杜本
朝代：元

自因三宿致绸缪，岂为狂风殢客舟。乡国十年思旧雨，河山千里记前游。黄云酿雪禾将刈，绿雾笼霞橘渐收。离别不堪成怅望，雁孤飞起白蘋洲。
暮春遣怀
作者：杜本
朝代：元

东风吹尽满林花，底用无涯始有涯。饮量素悭难止酒，客怀虽恶少思家。已谙世味荼如荠，未信仙人枣似瓜。为爱绿阴春昼永，出门转觉换年华。
武当山张真人奉诏祷雨有应
作者：杜本
朝代：元

祈禳致风雨，传说自古先。京师大旱连二年，地蒸热气如云烟。林林嘉木尽槁死，毋论黍稷生秋田。武当真人张洞渊，为道有心如铁坚。粗衣恶食夜不眠，两眼奕奕光射天。天子有敕丞相宣，诏君祷雨纾忧煎。君坐默不语，奏达虚皇前。将吏驱蛟龙，雷电相后先。童童雨脚昼夜悬，平地涌水如通川。稚禾出土芃芃然，小草大木争芳妍。都人士女喜欲颠，谓君直是真神仙。我今为作喜雨篇，勒诸厓石千年传。
渔隐图诗为程子纯赋
作者：杜本
朝代：元

山下白云缥缈，水边红树依稀。信有桃源深处，渔人今亦忘归。
真州贾生索赋孩儿茶
作者：杜本
朝代：元
体裁：古风

吾闻孩儿茶，始来自殊方。古人译其名，和以龙麝香。贾生得妙诀，品制非寻常。清晨持遗我，今我试与尝。味腴甘且美，顿洗葵藿肠。惜无瑶琼报，裁诗谩誇张。灿烂黄金芽，错落明月章。波浪盘蛟螭，云霞回凤凰。好将龙凤饼，裹以玉雪囊。特之献天子，补益未可量。能令齿颊生玉液，却回曲檗升明光。
秋兴
作者：杜本
朝代：元

两峰高耸并秋霄，双涧分流送晚潮。月冷谁家频捣练，风清何处细吹箫。七闽荔子丹砂颗，五岭梅花玉雪标。黄鹄不来空怅望，自歌雅曲和渔樵。
致乐堂诗
作者：杜本
朝代：元
体裁：四言诗

有嘉斯堂，实谁致乐。在番之阳，周氏所作。作堂渠渠，种树祈祈。百世所基，晨昏之宜。宜尔子孙，奉盘献莼。曰冠曰笄，曰嫁曰婚。婚嫁既尔，母则安止。大夫委蛇，服章纚纚。纚纚服章，日登斯堂。实谁致乐，乐亦洋洋。
诸公以怀李白诗分韵送李茂远后以酒字索赋遂缀五言一首
作者：杜本
朝代：元
体裁：古风

樟江水逵逵，民俗多杂揉。李君专檄来，号令肃巡掫。遂令万家市，安集日丰阜。春风有歌姬，夜月无吠狗。筑堤捍水灾，皆自将军手。至今此邦人，秝诵常在口。我来自京师，始得一聚首。綵过日以数，言论竟开剖。有如济世方，乃尔困升斗。孰云劳积多，反使岁月久。方今天子圣，贤知在左右。铨曹每推择，往往杂琼玖。此行看荐进，直入纡组绶。莫负平生心，㚻使斯民寿。岂敢为赠言，裁诗侑杯酒。
送李伯循
作者：杜本
朝代：元

已闻盘谷最深幽，便欲从君遂此游。春气和柔朝采药，秋风清彻夜行舟。岩花冉冉难留客，汀草纤纤独倚楼。杨柳新条不堪折，只须买酒换离愁。
送赵伯常归扬州
作者：杜本
朝代：元

往年初记抵京师，正类机云入洛时。未说鳌头分赤管，先传马首控青丝。琼楼旧醉家家酒，金刹新题处处诗。此日扬州归去路，锦衣光采照城池。
酬虞伯生
作者：杜本
朝代：元

满窗风雨夜沈沈，独对青灯万古心。徒有故人怜白发，自无奇骨换黄金。茅檐暖日须看献，竹简遗经正用寻。岂愧执鞭非所好，甘随麋鹿放山林。
题吉学士墨梅
作者：杜本
朝代：元

冰雪肌肤铁石肠，翩翩和月按《霓裳》。临窗喜见横斜影，却有王孙翰墨香。
题周南翁悠然阁
作者：杜本
朝代：元

大江之东彭蠡南，周家高阁与云参。秋风猿狖啼青嶂，暮雨蛟龙起碧潭。绕屋千丛生杞菊，过檐百尺长楩楠。何时共此登临乐，指点山川与纵谈。
题小景
作者：杜本
朝代：元

秋云满地夕阳微，黄叶萧萧雁正飞。最是江南好天气，村醪初熟蟹螯肥。
题柯敬仲梅
作者：杜本
朝代：元

点点苔枝缀玉，疏疏檀蕊凝香。还记当年月色，箫声暗度宫墙。
题江村图
作者：杜本
朝代：元

树林蓊蔚水萦环，知是江南何处山。几载幽并倦行役，按图欲借屋三间。
题薛玄卿琼林台
作者：杜本
朝代：元

上清山灵都，凡山无与俦。况兹琼林台，云气接神州。岳祇扶地轴，鬼神动天球。珠树粲瑶墄，玉衡悬清秋。层冰积高寒，梯构靡其由。外史洞玄化，于焉采真游。珊珊紫霞佩，皎皎明月钩。手携千岁藤，足弄万里流。仰观玄圃运，俯视八极周。缅彼大瀛海，变灭多浮沤。悠然发舒啸，永矣此夷犹。
题道士许冰壶游维扬诗卷
作者：杜本
朝代：元

淮南秋月漾清波，照彻冰壶秋气多。二十四桥春似海，羡君骑鹤数经过。
题五峰山
作者：杜止轩
朝代：元
体裁：古风

青厓何亭亭，险绝不可状。中有仙人台，曾此簇天仗。千年迹已陈，剪灭复谁刱。贤哉王真隐，志欲铲垒障。林中万古滩，手独辟空旷。得非借天巧，无乃烦鬼匠。向来樵牧场，今为锦绣帐。泉鸣灌木杪，人语飞鸟上。居人固自轻，过客诚难忘。时危乍便静，景胜翻增怆。信宿已过期，久留非涉妄。明日黄尘中，回头失昆阆。
北行诗
作者：杜氏妇
朝代：元

北行幼女别乡闾，一似昭君远嫁胡。默默一身离故国，区区千里逐征夫。慵拈箫管吹羌曲，懒系罗裙舞鹧鸪。多少眼前悲泣事，不堪花柳旧江都。
三台怀古
作者：杜瑛
朝代：元

岿然双塔夕阳明，慨想曹瞒旧典刑。九锡初非基禅让，三分犹自愧英灵。水从石椁沈边白，山在香囊分处青。空使羯奴誇壮健，西陵草木为谁醒？白鸟飞边望眼宽，兴来一吸酒杯乾。土花渍雨铁梁涩，蔓草接秋冰井寒。树拂晓风摇北土，水涵落日蹴西山。书生岂识兴亡事，片瓦摩挲认建安。
三台怀古·其一
作者：杜瑛
朝代：元

岿然双塔夕阳明，慨想曹瞒旧典刑。九锡初非基禅让，三分犹自愧英灵。水从石椁沈边白，山在香囊分处青。空使羯奴誇壮健，西陵草木为谁醒？
三台怀古·其二
作者：杜瑛
朝代：元

白鸟飞边望眼宽，兴来一吸酒杯乾。土花渍雨铁梁涩，蔓草接秋冰井寒。树拂晓风摇北土，水涵落日蹴西山。书生岂识兴亡事，片瓦摩挲认建安。
吊故宫
作者：杜瑛
朝代：元

月上觚棱椒壁湿，饥乌啄碎琅玕石。劫灰飞尽海扬尘，废殿荒台土花碧。洛阳书生汴梁客，一夜秋风头欲白。尊中赖有酒如泉，醉倚寒窗破愁寂。
征南口号
作者：杜瑛
朝代：元

春早云南麦已黄，泸江蒸雾水如汤。马蹄半带阴山雪，变作人间六月凉。
晓出相州
作者：杜瑛
朝代：元

梦中乡国血沾襟，愁里光阴雪满簪。客路风霜荡水阔，诗囊尘土饭山深。花开自乐本无事，云去复来犹有心。闻健拟从嵇阮醉，山阳暮雨竹成林。
汤阴道中
作者：杜瑛
朝代：元

城连蔓草就陂陀，匹马玄黄两鬓皤。兔穴废场新事改，燕巢老树旧恩多。嵇林鬼物防直棘，羑水天风鼓恨波。顾我本非尘土客，云山随意听高歌。
环翠亭宴饮
作者：杜瑛
朝代：元

坐客终朝望眼西，好山高与暮云齐。鹤鸣渔浦天风急，鳌背仙宫海浪低。千古地形雄妹土，一川烟景胜耶溪。歌声唤起凌波梦，莲叶香深路恐迷。
登古邺城
作者：杜瑛
朝代：元

杖底行云拂古苔，袖边风雨湿轻埃。风声尉帅黄龙去，水势朱家白马来。往事无端随世变，野花依旧向人开。九原唤起陈书记，坐对三台共一杯。
秋思
作者：杜瑛
朝代：元

壮心忽忽剧悬旌，秋气能令客子惊。白雁不闻云外过，清霜先向鬓边生。铜驼巷陌周东土，金凤楼台邺北城。千古繁华俱一梦，空馀草木战风声。
西陵
作者：杜瑛
朝代：元

望眼凭高入杳冥，偶随飞鸟到西陵。波声冷撼苍厓石，霜气晨凝老树冰。自谓摸金神可侮，岂知破冢鬼还憎。却怜横槊英雄志，留与诗人说废兴。
邺南城
作者：杜瑛
朝代：元

王气销沈井径荒，北风日夜刮枯桑。羖飞天上河声断，犬吠陵头日色苍。陆地百年沧海变，西陵千古暮云长。呜呜敕勒平川水，寒绕阴山恨未忘。
题周曾秋塘图
作者：杜禧
朝代：元
体裁：七言绝句

枯荷容与淡相依，芦荻花香拂钓矶。一段秋光成霁景，向人鸥鹭自忘机。
惠山寺行殿
作者：杜竹处
朝代：元
体裁：七言律诗

渡江五马竟忘归，愁见年年雁北飞。千里版图非故国，六朝基绪几危机。烟藏经叶闲僧锡，风落松花上客衣。前代衣冠巳尘土，空留碑碣枕前晖。
题乡僧智安石山磊落亭
作者：杜竹处
朝代：元
体裁：七言律诗

磊落如痴也似顽，精神半在嵌岩间。鬼工驱得平泉石，吟客来逢饭颗山。虎伏不惊飞将怒，羊蹲谁识牧仙闲。诗成个个头应点，师亦拈花为解颜。
仙吕·醉中天·佳人脸上黑痣
作者：杜遵礼
朝代：元
体裁：曲

好似杨妃在，逃脱马嵬灾。曾向宫中捧砚台，堪伴诗书客。叵耐无情的李白，醉拈斑管，洒松烟点破桃腮。
仙吕·醉中天妓歪口
作者：杜遵礼
朝代：元

一点樱桃挫，半壁杏腮多。每日长吁暖耳朵，正觑着傍边唾。小唱单吹海螺，侧跷儿把戏做，口儿恰迎着。 佳人脸上黑痣 好似杨妃在，逃脱马嵬灾。曾向宫中捧砚台，堪伴诗书客，叵耐无情的李白，醉拈斑管，洒松烟点破桃腮。
仙呂·醉中天妓歪口
作者：杜遵禮
朝代：元

一點櫻桃挫，半壁杏腮多。每日長吁暖耳朵，正覷著傍邊唾。小唱單吹海螺，側蹺兒把戲做，口兒恰迎著。佳人臉上黑痣好似楊妃在，逃脫馬嵬災。曾向宮中捧硯臺，堪伴詩書客，叵耐無情的李白，醉拈斑管，灑松煙點破桃腮。
小重山·题钱德钧水村图
作者：束从周
朝代：元

杨柳丝丝两岸风。前村溪路远，小桥通。人家依约水西东。舟一叶，移过荻花丛。清景迥涵空。好山青未了，暮云重。是谁惊起几征鸿。天然趣，却在画图中。
偶题
作者：束宗庚
朝代：元
体裁：七言绝句

渔陂微动上湘帘，圆沼初成小镜奁。叶底翠丸青可摘，小娃纤手送吴盐。
题陈履元画玉山草堂图
作者：束宗庚
朝代：元
体裁：七言律诗

玉山草堂江上无，全胜西庄给事居。盘内玉芝分食后，阶前珠树种来初。诗成綵笔传金刻，帙散芸香启石渠。敢有新题将远意，东吴瞻望重愁予。
至正辛丑秋七月十有三日唱和诗得得字
作者：来志道
朝代：元
体裁：古风

招提面晴湖，出城路咫尺。云林尽萧爽，盘踞神龙宅。僧开草堂静，鹤避松烟碧。延赏非俗流，清言足佳客。飞光瞰澄波，驻屐乱苍石。嘲咏图罄欢，留连竟忘夕。吾徒洵疏豪，此会宁再得。风尘莫回首，回首增叹息。
偕王天祥登琼云山
作者：杨丹
朝代：元
体裁：五言排律

琼山高不极，佳树郁相临。虎迹层岩上，龙吟古径阴。琳宫溪溜绕，仙陛石台侵。结构何迢递，窥观极广深。庭参新舞鹤，钟送暝归禽。术圃风便细，芝田雨忌淫。优游仙境日，潇洒昔人心。采药冲芳雾，吹笙过茂林。两君俱俊彦，并马陟嵚崟。贱子陪冲赏，空斋接诲音。随行溪百折，眺迥巘千寻。暑少慵挥扇，斟馀足解襟。兴深思返驾，意远欲鸣琴。安得遗轩冕，从兹访一岑。
书怀
作者：杨仲玉
朝代：元

旷怀何所成，惋愤雄心生。力学厉粹精，中和见性情。道脉接周程，张朱撷其英。剥复辨分明，乾建卜元亨。孝弟切躬行，恻隐非沽名。义重利维轻，防意乃如城。圣贤即莫京，黾勉无将迎。守谦而持盈，长此质穆清。
呈伯兄万九
作者：杨仲玉
朝代：元

一水盈盈隔，中宵耿耿思。雀环非望报，鸿羽漫为仪。生德乃如此，斯文期在兹。昕宵同淬砺，寸念判危微。
怀诸葛武侯
作者：杨仲玉
朝代：元

诸葛风流举世希，纶巾羽扇凯歌归。将军倘遂明农愿，依旧隆中一布衣。
村居杂咏
作者：杨仲玉
朝代：元

卜筑西郊外，开门对碧峰。芒鞋方竹杖，徙倚抚乔松。靖节多佳趣，东篱菊满丛。一樽谁共酌，清话有邻翁。
沙涌题丈人马侍郎故宅
作者：杨仲玉
朝代：元

祥兴驻跸旧行宫，献粟军前表素衷。泪洒碙州成往事，歌传信国说流风。一星争瞰少微碧，三月先炎荔火红。西望崖门心渺渺，残篇终古气摩空。
漫赋
作者：杨仲玉
朝代：元

高咏三秋夜，飞鸿和远音。悠然乐无极，山月照幽林。
由羊城夜泊石岐口占
作者：杨仲玉
朝代：元

一笛西风急，寒江欲二更。渡头人影寂，浩月送归程。
读先叔父千一遗集有感
作者：杨仲玉
朝代：元

端倪养出饶真乐，不慕纨华甘淡薄。沂水舞雩春风香，天地之间犹橐籥。呼吸真宰游太清，江湖廊庙何营营。苞符秘要博奇趣，著书闭户足平生。
和西湖竹枝词
作者：杨伋
朝代：元
体裁：词

大船槌鼓银酒缸，小船吹篴红绣窗。鸳鸯触棹忽惊散，荷花深处又成双。
奉别存初郎中临湘月下汎舟
作者：杨信可
朝代：元
体裁：七言律诗

西风吹老白蘋洲，天上郎星月下游。过雁影沉湘水碧，断猿声入楚山秋。歌翻白纻猗䔵泣，梦落黄陵帝子愁。夜半钟声天晓角，犹疑身在凤池头。
滦京杂咏一百八首·其一百
作者：杨允孚
朝代：元
体裁：七言绝句

买得香梨铁不如，玻瓈碗里冻潜苏。书生半醉思南土，一曲灯前唱《鹧鸪。
滦京杂咏一百八首·其一百一
作者：杨允孚
朝代：元
体裁：七言绝句

始我来京一布衣，故人曾见未生时。等闲只作江南别，官有清名卷有诗。
滦京杂咏一百八首·其一百二
作者：杨允孚
朝代：元
体裁：七言绝句

我忆江南好梦稀，江山于我故多违。离愁万斛无人管，载得残诗马上归。
滦京杂咏一百八首·其一百五
作者：杨允孚
朝代：元
体裁：七言绝句

急管繁弦别画楼，一杯还递一杯愁。洛中惆怅路千里，塞上凄凉月半钩。
滦京杂咏一百八首·其一百八
作者：杨允孚
朝代：元
体裁：七言绝句

玉京惯识别离人，勒马云关隔世尘。不比江南花事早，家家儿女解伤春。
滦京杂咏一百八首·其一百六
作者：杨允孚
朝代：元
体裁：七言绝句

帝里风光入梦频，凤城金阙一般春。故乡不是无秋雨，听过匡庐始怆神。
滦京杂咏一百八首·其七十五
作者：杨允孚
朝代：元
体裁：七言绝句

海红不似花红好，杏子何如巴榄良。更说高丽生菜美，总输山后�菰香。
滦京杂咏一百八首·其九十七
作者：杨允孚
朝代：元
体裁：七言绝句

蒙茸貂帽豁双眸，欲识渠侬语漫求。土屋人人愁出户，书生日日懒梳头。
滦京杂咏一百八首·其九十三
作者：杨允孚
朝代：元
体裁：七言绝句

百事关心有许忙，秋风掠削鬓边凉。晓来为忆西山雨，怕看行人归故乡。
滦京杂咏一百八首·其九十八
作者：杨允孚
朝代：元
体裁：七言绝句

与客飞觞夜讨论，梦回犹自酒微醺。一天星斗三更月，白雪飞花何处云。
滦京杂咏一百八首·其二十六
作者：杨允孚
朝代：元
体裁：七言绝句

夜宿毡房月满衣，晨餐乳粥碗生肥。凭君莫笑穹庐矮，男是公侯女是妃。
滦京杂咏一百首·其一
作者：杨允孚
朝代：元
体裁：七言绝句

北顾宫庭暑气清，神尧圣禹继升平。今朝建德门前马，千里滦京第一程。
滦京杂咏一百首·其一〇〇
作者：杨允孚
朝代：元
体裁：七言绝句

试将往事记从头，老鬓征衫总是愁。天上人间今又昔，滦河珍重水长流。
滦京杂咏一百首·其七
作者：杨允孚
朝代：元
体裁：七言绝句

穹崖幻出梵王宫，双塔中间一径通。四月雨馀山更碧，六龙行处日初红。
滦京杂咏一百首·其七十
作者：杨允孚
朝代：元
体裁：七言绝句

脱圈窈窕意如何，罗绮香风漾绿波。信是唐宫行乐处，水边三月丽人多。
滦京杂咏一百首·其七十一
作者：杨允孚
朝代：元
体裁：七言绝句

葡萄万斛压香醪，华屋神仙意气豪。酬节凉糕犹末品，内家先散小绒绦。
滦京杂咏一百首·其七十七
作者：杨允孚
朝代：元
体裁：七言绝句

偶因试马小盘桓，明德门前御道宽。楼下绿杨楼上酒，年年万国会衣冠。
滦京杂咏一百首·其七十三
作者：杨允孚
朝代：元
体裁：七言绝句

紫菊花开香满衣，地椒生处乳羊肥。毡房纳石茶添火，有女褰裳拾粪归。
滦京杂咏一百首·其七十九
作者：杨允孚
朝代：元
体裁：七言绝句

一曲琵琶可奈何，昭君青冢恨消磨。可怜西地黄云起，不似连天芳草多。
滦京杂咏一百首·其七十二
作者：杨允孚
朝代：元
体裁：七言绝句

百戏游城又及时，西方佛子阅宏规。綵云隐隐旌旗过，翠阁深深玉笛吹。
滦京杂咏一百首·其七十五
作者：杨允孚
朝代：元

海红不似花红好，杏子何如巴榄良。更说高丽生菜美，总输山后？菰香。
滦京杂咏一百首·其七十八
作者：杨允孚
朝代：元
体裁：七言绝句

怪得家僮笑语回，门前惊见事奇哉。老翁携鼠街头卖，碧眼黄髯骑象来。
滦京杂咏一百首·其七十六
作者：杨允孚
朝代：元
体裁：七言绝句

四月东风渐渐和，流波细细出官河。诗人策马红桥过，御柳今朝丝较多。
滦京杂咏一百首·其七十四
作者：杨允孚
朝代：元
体裁：七言绝句

为爱琵琶调有情，月高未放酒杯停。新腔翻得《凉州》曲，弹出天鹅避海青。
滦京杂咏一百首·其三
作者：杨允孚
朝代：元
体裁：七言绝句

宫车次第起昌平，烛炬千笼列火城。才入居庸三四里，珠帘高揭听啼莺。
滦京杂咏一百首·其三十
作者：杨允孚
朝代：元
体裁：七言绝句

圣祖初临建国城，风飞雷动蛰龙惊。月生沧海千山白，日出扶桑万国明。
滦京杂咏一百首·其三十一
作者：杨允孚
朝代：元
体裁：七言绝句

北阙东风昨夜回，今朝瑞气集蓬莱。日光未透香烟起，御道声声驼鼓来。
滦京杂咏一百首·其三十七
作者：杨允孚
朝代：元
体裁：七言绝句

四杰君前拜不名，轮番内直浃辰更。蓬莱山上群仙集，得似王孙世禄荣。
滦京杂咏一百首·其三十三
作者：杨允孚
朝代：元
体裁：七言绝句

又是宫车入御天，丽姝歌舞太平年。侍臣称贺天颜喜，寿酒诸王次第传。
滦京杂咏一百首·其三十九
作者：杨允孚
朝代：元
体裁：七言绝句

曙色苍茫阊阖开，相君有奏入蓬莱。须臾云拥千官出，又带天边好雨来。
滦京杂咏一百首·其三十二
作者：杨允孚
朝代：元
体裁：七言绝句

撒道黄尘辇辂过，香焚万室格天和。两行排列金钱豹，钦察将军上马驼。
滦京杂咏一百首·其三十五
作者：杨允孚
朝代：元
体裁：七言绝句

得宠亲王马上回，朱门绣闼一时开。淋漓未了金钗宴，中使传宣御酒来。
滦京杂咏一百首·其三十八
作者：杨允孚
朝代：元
体裁：七言绝句

北极修门不暂开，两行宫柳护苍苔。有时金锁因何掣，圣驾棕毛殿里回。
滦京杂咏一百首·其三十六
作者：杨允孚
朝代：元
体裁：七言绝句

大安阁下晚风收，海月团团照上头。谁道人间三伏节，水晶宫里十分秋。
滦京杂咏一百首·其三十四
作者：杨允孚
朝代：元
体裁：七言绝句

九奏钧天乐渐收，五云楼阁翠如流。宫中又放滦河走，相国家奴第一筹。
滦京杂咏一百首·其九
作者：杨允孚
朝代：元
体裁：七言绝句

仙峡琴鸣水木多，别离见月奈愁何。题名石壁辽金字，宿雨残风半灭磨。
滦京杂咏一百首·其九十
作者：杨允孚
朝代：元
体裁：七言绝句

御馔官厨不较馀，金门掌膳意勤如。更分光禄瓶中酒，烂醉归时月上初。
滦京杂咏一百首·其九十一
作者：杨允孚
朝代：元
体裁：七言绝句

别却郎君可奈何，教坊有令趣兴和。当时不信邮亭怨，始觉邮亭怨转多。
滦京杂咏一百首·其九十七
作者：杨允孚
朝代：元

买得香梨铁不如，玻瓈椀里冻潜苏。书生半醉思南土，一曲灯前唱《鹧鸪》。
滦京杂咏一百首·其九十三
作者：杨允孚
朝代：元
体裁：七言绝句

滦京九月雪花飞，香压萸囊与梦违。雁字不来家万里，狐裘旋买换征衣。
滦京杂咏一百首·其九十九
作者：杨允孚
朝代：元
体裁：七言绝句

塞边羝牧长儿孙，水草全枯乳酪存。不识江南有阡陌，一犁烟雨自黄昏。
滦京杂咏一百首·其九十二
作者：杨允孚
朝代：元
体裁：七言绝句

窈窕谁家女未笄，日高停绣出帘帷。背人笑指青霄上，认得宫庭白鸽飞。
滦京杂咏一百首·其九十五
作者：杨允孚
朝代：元
体裁：七言绝句

出塞书生瘦马骑，野云片片故相随。冻生耳鼻雪堪理，冷入肝肠酒强支。
滦京杂咏一百首·其九十八
作者：杨允孚
朝代：元
体裁：七言绝句

强欲驱愁酒一卮，解鞍閒看古祠碑。居庸千载兴亡事，惟有天中月色知。
滦京杂咏一百首·其九十六
作者：杨允孚
朝代：元
体裁：七言绝句

宫监何年百念消，冠簪惊见髻萧萧。挑灯细说前朝事，客子朱颜一夕凋。
滦京杂咏一百首·其九十四
作者：杨允孚
朝代：元
体裁：七言绝句

雪深连月与檐齐，谁把新吟向客题。一字成时笔如铁，不如载酒画楼西。
滦京杂咏一百首·其二
作者：杨允孚
朝代：元
体裁：七言绝句

纳宝盘营象辇来，画帘毡暖九重开。大臣奏罢行程记，万岁声传龙虎台。
滦京杂咏一百首·其二十
作者：杨允孚
朝代：元
体裁：七言绝句

东京亭下水濛濛，敕赐游船两两红。回纥舞时杯在手，玉奴归去马嘶风。
滦京杂咏一百首·其二十一
作者：杨允孚
朝代：元
体裁：七言绝句

南国乡音渐渐稀，朔风吹雪上征衣。边鸿飞过桓州去，更向穷阴何处归。
滦京杂咏一百首·其二十七
作者：杨允孚
朝代：元
体裁：七言绝句

欢喜坡边望禁城，鸾翔凤翥卿云清。举杯一吸滦阳酒，消尽南来百感情。
滦京杂咏一百首·其二十三
作者：杨允孚
朝代：元
体裁：七言绝句

驱车偏岭客南还，始见胡姬笑整鬟。谁信片云三十里，寒暄只隔此重山。
滦京杂咏一百首·其二十九
作者：杨允孚
朝代：元
体裁：七言绝句

先帝妃嫔火失房，前期承旨达滦阳。车如流水毛牛捷，韂缕黄金白马良。
滦京杂咏一百首·其二十二
作者：杨允孚
朝代：元
体裁：七言绝句

窝名檐子果何如，野草黄云入画图。弧矢纵悬仍觅侣，塞前番语笑人迂。
滦京杂咏一百首·其二十五
作者：杨允孚
朝代：元
体裁：七言绝句

鸳鸯坡上是行宫，又喜临歧象驭通。芳草撩人香扑面，白翎随马叫晴空。
滦京杂咏一百首·其二十八
作者：杨允孚
朝代：元
体裁：七言绝句

铁番竿下草如茵，澹澹东风六月春。高柳岂堪供过客，好花留待蹋青人。
滦京杂咏一百首·其二十六
作者：杨允孚
朝代：元

夜宿毡房月满衣，晨餐乳粥椀生肥。凭君莫笑穹庐矮，男是公侯女是妃。
滦京杂咏一百首·其二十四
作者：杨允孚
朝代：元
体裁：七言绝句

李陵台畔野云低，月白风清狼夜啼。健卒五千归未得，至今芳草绿萋萋。
滦京杂咏一百首·其五
作者：杨允孚
朝代：元
体裁：七言绝句

羽猎山阴射白狼，太平天子狩封疆。峰峦频转丹楼稳，辇辂初停白昼长。
滦京杂咏一百首·其五十
作者：杨允孚
朝代：元
体裁：七言绝句

曲曲阑干兔鹿驯，雨肥绿草度青春。主来不避韩卢猎，惯识金衣内贵人。
滦京杂咏一百首·其五十一
作者：杨允孚
朝代：元
体裁：七言绝句

银蹄天马衣氍毹，肉食寻常斗酒俱。可惜东游巡海者，不教骑看试何如？
滦京杂咏一百首·其五十七
作者：杨允孚
朝代：元
体裁：七言绝句

凤楼春暖翠重重，内禁门开晓日红。宝马香车金错节，太平公主幸离宫。
滦京杂咏一百首·其五十三
作者：杨允孚
朝代：元
体裁：七言绝句

宫人两两凭阑干，又喜新除内监宽。金线蹙花靴样小，免教罗袜步轻寒。
滦京杂咏一百首·其五十九
作者：杨允孚
朝代：元
体裁：七言绝句

汤羊内膳日差排，红帖呼名到玉阶。底事金吾呵不住，腰间悬得象牙牌。
滦京杂咏一百首·其五十二
作者：杨允孚
朝代：元
体裁：七言绝句

仙娥隐约上帘钩，笑倚阑干出殿头。鹦鹉临阶呼万岁，白翎深院度清秋。
滦京杂咏一百首·其五十五
作者：杨允孚
朝代：元
体裁：七言绝句

香车七宝固姑袍，旋摘修翎付女曹。别院笙歌承宴早，御园花簇小金桃。
滦京杂咏一百首·其五十八
作者：杨允孚
朝代：元
体裁：七言绝句

侯王甲第五云堆，秦虢夫人夜宴开。马上琵琶仍按拍，真珠皮帽女郎回。
滦京杂咏一百首·其五十六
作者：杨允孚
朝代：元
体裁：七言绝句

窈窕仙姝出禁闱，小西门外绿杨堤。五陵公子多豪纵，缓勒骄骢不敢嘶。
滦京杂咏一百首·其五十四
作者：杨允孚
朝代：元
体裁：七言绝句

澹墨轻黄浅画眉，小绒绦子翠罗衣。君王又幸西宫去，齐向花阴斗草归。
滦京杂咏一百首·其八
作者：杨允孚
朝代：元
体裁：七言绝句

翎出王侯部落多，香风簇簇锦盘陀。燕姬翠袖颜如玉，自按辕条驾骆驼。
滦京杂咏一百首·其八十
作者：杨允孚
朝代：元
体裁：七言绝句

翠楼紫阁尽崔巍，花落花开不用催。最是多情天上月，照人西去又东来。
滦京杂咏一百首·其八十一
作者：杨允孚
朝代：元
体裁：七言绝句

承恩留守是何王，锦帐成围促宴忙。却怪西风浑不顾，一般吹送满头霜。
滦京杂咏一百首·其八十七
作者：杨允孚
朝代：元
体裁：七言绝句

时雨初肥芍药苗，脆甘味压酒肠消。扬州帘卷东风里，曾惜名花第一娇。
滦京杂咏一百首·其八十三
作者：杨允孚
朝代：元
体裁：七言绝句

东风亦肯到天涯，燕子飞来相国家。若较内园红芍药，洛阳输却牡丹花。
滦京杂咏一百首·其八十九
作者：杨允孚
朝代：元
体裁：七言绝句

虽然玉宇桂无花，秋比江南分外佳。弦管画楼人散去，舍郎携妓劝尝瓜。
滦京杂咏一百首·其八十二
作者：杨允孚
朝代：元
体裁：七言绝句

不须白粲备晨炊，乳酪羊酥塞北奇。泥土炕床银瓮酒，佳人椎髻语侏离。
滦京杂咏一百首·其八十五
作者：杨允孚
朝代：元
体裁：七言绝句

白白毡房撒万星，名王酣宴惜娉婷。李陵台北连天草，直到开平县里青。
滦京杂咏一百首·其八十八
作者：杨允孚
朝代：元
体裁：七言绝句

霜寒塞月青山瘦，草实平坡黄鼠肥。欲问前朝开宴处，白头宫使往还稀。
滦京杂咏一百首·其八十六
作者：杨允孚
朝代：元
体裁：七言绝句

东风吹暖柳如烟，寄语行人缓著鞭。燕舞巧防鸦鹘落，马嘶惊起骆驼眠。
滦京杂咏一百首·其八十四
作者：杨允孚
朝代：元
体裁：七言绝句

卖酒人家隔巷深，红桥正在绿杨阴。佳人停绣凭阑立，公子簪花倚马吟。
滦京杂咏一百首·其六
作者：杨允孚
朝代：元
体裁：七言绝句

居庸千古翠屏环，飞骑将军驻两关。万里车书来上国，太平弓矢护青山。
滦京杂咏一百首·其六十
作者：杨允孚
朝代：元
体裁：七言绝句

东城无树起西风，百折河流绕塞通。河上驱车应昌府，月明偏照鲁王宫。
滦京杂咏一百首·其六十一
作者：杨允孚
朝代：元
体裁：七言绝句

官妓平明直禁闱，瑶阶上马月明归。宫花飞落春衫袖，辛苦桑麻入梦稀。
滦京杂咏一百首·其六十七
作者：杨允孚
朝代：元
体裁：七言绝句

正元紫禁肃朝仪，御榻中间宝帕提。王母寿词歌未彻，雪花片片彩云低。
滦京杂咏一百首·其六十三
作者：杨允孚
朝代：元
体裁：七言绝句

鸾舆八月政高翔，玉勒雕鞍万骑忙。天上龙归才带雨，城头夜午又经霜。
滦京杂咏一百首·其六十九
作者：杨允孚
朝代：元
体裁：七言绝句

试数窗间九九图，馀寒消尽煖回初。梅花点遍无馀白，看到今朝是杏株。
滦京杂咏一百首·其六十二
作者：杨允孚
朝代：元
体裁：七言绝句

内宴重开马湩浇，严程有旨出丹霄。羽林卫士桓桓集，太仆龙车款款调。
滦京杂咏一百首·其六十五
作者：杨允孚
朝代：元
体裁：七言绝句

月出王孙猎兔忙，玉骢拾矢戏沙场。皮囊乳酒锣锅肉，奴视山阴对角羊。
滦京杂咏一百首·其六十八
作者：杨允孚
朝代：元
体裁：七言绝句

元夕华灯带雪看，佳人翠袖自禁寒。平生不作蚕桑计，只解青骢鞴绣鞍。
滦京杂咏一百首·其六十六
作者：杨允孚
朝代：元
体裁：七言绝句

雍容环佩肃千官，空设番僧止雨坛。自是半晴天气好，螺声吹起宿云寒。
滦京杂咏一百首·其六十四
作者：杨允孚
朝代：元
体裁：七言绝句

南坡暖翠接南屏，云散风轻弄午晴。寄与行人停去马，六龙飞上计归程。
滦京杂咏一百首·其十
作者：杨允孚
朝代：元
体裁：七言绝句

狼山山下晓风酸，掩面佳人半怯寒。倚户殷勤唤尝粥，止宜倦客宿征鞍。
滦京杂咏一百首·其十一
作者：杨允孚
朝代：元
体裁：七言绝句

榆林御苑柳丝丝，昨夜宫车又黑围。宿卫一时金帐卷，鎗竿珍重白云飞。
滦京杂咏一百首·其十七
作者：杨允孚
朝代：元
体裁：七言绝句

北去云州去路赊，马驼残梦忆京华。寒风淅沥山无数，树影参差月未斜。
滦京杂咏一百首·其十三
作者：杨允孚
朝代：元
体裁：七言绝句

汲井佳人意若何，辘轳浑似挽天河。我来濯足分馀滴，不及新丰酒较多。
滦京杂咏一百首·其十九
作者：杨允孚
朝代：元
体裁：七言绝句

塞北凝阴无子规，晓看山色不胜奇。坚冰怪石涧边路，残月疏星马上诗。
滦京杂咏一百首·其十二
作者：杨允孚
朝代：元
体裁：七言绝句

断堤遗址古长城，一径中分万柳青。年少每忺春酒美，诗人偏厌绮罗腥。
滦京杂咏一百首·其十五
作者：杨允孚
朝代：元
体裁：七言绝句

李老谷前山石癯，何年此上遂民居。老龙若作三更雨，顷刻茅檐数尺馀。
滦京杂咏一百首·其十八
作者：杨允孚
朝代：元
体裁：七言绝句

万古龙门镇两京，悬崖飞瀑一般清。天连翠壁千寻险，路绕寒流百折横。
滦京杂咏一百首·其十六
作者：杨允孚
朝代：元
体裁：七言绝句

马上重看尖帽山，山头无数白云间。汉家天子真龙种，抔土长陵为设关。
滦京杂咏一百首·其十四
作者：杨允孚
朝代：元
体裁：七言绝句

莫道枪竿危复危，有人家住白云西。儿童采棘颠崖去，杜宇伤春尽日啼。
滦京杂咏一百首·其四
作者：杨允孚
朝代：元
体裁：七言绝句

营盘风软净无沙，乳饼羊酥当啜茶。底事燕支山下女，生平马上惯琵琶。
滦京杂咏一百首·其四十
作者：杨允孚
朝代：元
体裁：七言绝句

结綵为楼不用扃，角声扶上日初明。龙驹河北王来觐，直入金门下马行。
滦京杂咏一百首·其四十一
作者：杨允孚
朝代：元
体裁：七言绝句

相国门前柳未花，不多嫩绿便藏鸦。东风吹得浓阴合，散入都城百万家。
滦京杂咏一百首·其四十七
作者：杨允孚
朝代：元
体裁：七言绝句

嘉鱼贡自黑龙江，西域蒲萄酒更良。南土至奇誇凤髓，北陲异品是黄羊。
滦京杂咏一百首·其四十三
作者：杨允孚
朝代：元
体裁：七言绝句

锦衣行处狻猊习，诈马筵前虎豹良。特敕云和罢弦管，君王有意听尧纲。
滦京杂咏一百首·其四十九
作者：杨允孚
朝代：元
体裁：七言绝句

内人调膳侍君王，玉仗平明出建章。宰辅乍临阊阖表，小臣传旨赐汤羊。
滦京杂咏一百首·其四十二
作者：杨允孚
朝代：元
体裁：七言绝句

千官万骑到山椒，个个金鞍雉尾高。下马一齐催入宴，玉阑干外换宫袍。
滦京杂咏一百首·其四十五
作者：杨允孚
朝代：元
体裁：七言绝句

丽日初明瑞气开，千官锡宴集蓬莱。黄门控马天街立，丞相簪花御苑回。
滦京杂咏一百首·其四十八
作者：杨允孚
朝代：元
体裁：七言绝句

太平天子重文曹，阁建奎章选俊髦。一自六龙天上去，至今黄帕御床高。
滦京杂咏一百首·其四十六
作者：杨允孚
朝代：元
体裁：七言绝句

聿来新贡又殊方，重译宁誇自越裳。驯象明珠龟九尾，皇王丕宝寿无疆。
滦京杂咏一百首·其四十四
作者：杨允孚
朝代：元
体裁：七言绝句

仪凤伶官乐既成，仙风吹送下蓬瀛。花冠簇簇停歌舞，独喜箫韶奏太平。
寄余承庆
作者：杨元正
朝代：元

衮衮红尘客未归，秋风吹老芰荷衣。几回欲寄相思字，不见潇湘一雁飞。
九日过大胜关宿黄陂小饮
作者：杨原岩
朝代：元
体裁：七言律诗

瘦藤高树郁荒寒，细路悬崖重险艰。征战几何馀白骨，乡关如此隔青山。驿亭带暝人争聚，泽国经秋雁自还。满月黄花一杯洒，人生何地不开颜。
送傅与砺广州教授
作者：杨士弘
朝代：元
体裁：七言律诗

广州儒学东南冠，才子文章天下传。岂但门生加荐豆，定知岛户尽输田。山头麋鹿过堂下，海上凤皇鸣日边。对此题诗应百首，蚤从梅驿寄长笺。
□文纪行赠以小步马
作者：杨奂
朝代：元
体裁：五言律诗

洛水西头路，桃花夹岸香。偏宜红叱拨，小试紫游缰。雨径沙初软，春山草正长。杖藜犹过我，此别莫相忘。
□杨飞卿
作者：杨奂
朝代：元
体裁：五言律诗

吾宗久零落，之子亦中年。紫逻堪高卧，玄经拟共传。前言非戏尔，旧处想依然。留著新诗笔，教随过海船。
冠氏留别赵帅
作者：杨奂
朝代：元
体裁：五言律诗

主人情烂熳，客子自奔忙。不见犹频梦，相逢合断肠。秋凉抛药裹，夜雨倒壶觞。回首高城北，幽燕去路长。
出郭作
作者：杨奂
朝代：元
体裁：七言绝句

燕姬歌处啭莺喉，燕酒春来滑似油。自有五陵年少在，平明骑马过卢沟。
出鸦路宿北石桥
作者：杨奂
朝代：元
体裁：五言律诗

烧火连山暗，春云出谷迟。避人投野店，系马就疏篱。旧字颓垣在，新愁客枕知。清明无几日，细与数归期。
同完颜惟洪至楼观闻耗
作者：杨奂
朝代：元
体裁：五言律诗

蓬莱隔沧海，虎豹护天关。白发知谁免，青牛竟不还。茶分丹井水，诗入草楼山。顾我负何事，区区鞍马间。
呈公茂
作者：杨奂
朝代：元
体裁：七言律诗

冰雪相看十五年，照人风采只依然。我今自分蓬蒿底，君独何心道路边。渭北几时无梦寐，终南在处有林泉。不妨便作求田计，伴取疲扬草《太玄》。
呈君美
作者：杨奂
朝代：元
体裁：五言律诗

上阳门外路，日暮独归时。齿发各衰谢，风尘仍别离。断云横紫阁，急雨掠苍陂。地胜饶新句，君将寄阿谁？
孙烈妇歌
作者：杨奂
朝代：元
体裁：古风

平陆有烈妇，地望雄诸吴。从居孩提间，体貌迥尔殊。举家爱惜心，不啻千金珠。眉拂夏茧蛾，鬓亸春林乌。芙蓉羡颜色，冰雪羞肌肤。十二巧针指，十四婉步趋。姻戚未省识，闺阃何曾踰。孙郎邑中秀，少小依师儒。双亲为择对，买红缠酒壶。青鸾得綵凤，誓结百年娱。屈己接妯娌，尽心奉舅姑。孰谓连理枝，半璧先摧枯。春风合欢床，分守夜雨孤。西邻久钦慕，诚与六礼俱。贿好靡不周，下逮役使徒。父兄去世乱，仓卒谁携扶。母嫂怜幼寡，且微反哺雏。号诉竟莫察，僵仆气不苏。同穴大义在，初言宁忍辜。日闻势转逼，托媒致区区。将汝已死妇，配我未葬夫。朝决暮即行，参差当自屠。王族忽承命，搔首久踟蹰。此事难为谐，此理古亦无。女闻一抚掌，天道卒敢诬。腐骨尚知爱，而况生人躯。素志从此伸，里巷咸惊吁。秋风万马来，所至皆丘墟。粟堆坡头路，月黑忘崎岖。乡兵共乌合，焉能保不虞。俄顷鼓声绝，崩溃东北隅。壮者被杀戮，弱者遭縻驱。妇时飞悬厓，翩若赴水凫。皎皎盈尺玉，未甘苍蝇污。鲜鲜全匹锦，岂容浊秽涂。向是健男子，足授丈二殳。航海鲙长鲸，荡荆缚于菟。悲哉女子身，裙裾郁壮图。胡不具始末，奏之达帝都。外则诏郡国，内则正宫襦。胡不搆祠宇，揭之当官衢。近使感义节，远使惩淫愚。不然布台阁，直笔一再濡。特书彤史上，永世瞻范模。
宿南石桥
作者：杨奂
朝代：元
体裁：五言律诗

江流平入楚，山势远连秦。岸柳犹含冻，溪花欲破春。石衔车辙古，沙印虎蹄新。晚境长为客，空山不见人。
宿草堂二首
作者：杨奂
朝代：元

百顷逍遥苑，千年罗什家。荒林藏屋小，细径逐溪斜。老桧今何在，瑞莲春自花。山灵憎俗驾，朝暮白云遮。废寺人踪断，幽溪野性便。鱼须分浪细，虎迹印沙圆。驯雀偷僧饭，饥蚊破客眠。献芹吾岂敢，直欲斸山田。
宿草堂二首·其一
作者：杨奂
朝代：元
体裁：五言律诗

百顷逍遥苑，千年罗什家。荒林藏屋小，细径逐溪斜。老桧今何在，瑞莲春自花。山灵憎俗驾，朝暮白云遮。
宿草堂二首·其二
作者：杨奂
朝代：元
体裁：五言律诗

废寺人踪断，幽溪野性便。鱼须分浪细，虎迹印沙圆。驯雀偷僧饭，饥蚊破客眠。献芹吾岂敢，直欲斸山田。
宿重阳宫
作者：杨奂
朝代：元
体裁：五言律诗

村落到山尽，轩窗临水多。野禽如旧识，邻叟渐相过。林静连官竹，篱疏补女萝。夜深眠不著，倚杖看星河。
寄君美二首
作者：杨奂
朝代：元

不走瀍东走涧西，八年迎送愧山妻。长思醉卧高堂上，满枕春风听竹鸡。铜柱从君泣堕鸢，鸱夷心事五湖船。头颅如此人间世，不得青山对暮年。
寄君美二首·其一
作者：杨奂
朝代：元
体裁：七言绝句

不走瀍东走涧西，八年迎送愧山妻。长思醉卧高堂上，满枕春风听竹鸡。
寄君美二首·其二
作者：杨奂
朝代：元
体裁：七言绝句

铜柱从君泣堕鸢，鸱夷心事五湖船。头颅如此人间世，不得青山对暮年。
寄商孟卿
作者：杨奂
朝代：元
体裁：七言律诗

一望东原一惘然，芸窗谁与伴高眠。秋风有意招张翰，春草无由见惠连。王母信音青鸟外，溪翁心事白鸥边。殷勤为向侯芭道，判却残年老《太玄》。
寄商孟卿
作者：杨奂
朝代：元
体裁：五言律诗

无穷唯永日，有尽是流年。白发谁能免，丹经恐妄传。会心人健否，到处冢累然。衮衮风波地，方思万里船。
寄朱生
作者：杨奂
朝代：元
体裁：五言律诗

不知朱记室，岁晚竟如何。老舅家谁托，孀亲鬓已皤。林泉忧患少，京国是非多。为客几时了，悲凉弹铗歌。
寄长安
作者：杨奂
朝代：元
体裁：七言律诗

龟城旧事空悠悠，俯仰一别今几秋。遥知清谈落麈尾，应悔□□书□头。三川烟月四时在，两□关河千里愁。道人活计行处是，早晚策杖来□□。
延祥观
作者：杨奂
朝代：元
体裁：七言律诗

长□谁遣降精魂，气应潜龙道自存。玄女式中消日月，春明门外转乾坤。诸王决计戡多难，睿主应期即至尊。天命有归赤符后，遗风犹记老人村。
录汴梁宫人语十九首
作者：杨奂
朝代：元

一入深宫里，经今十五年。长因批帖子，呼到御床前。岁岁逢元夜，金蛾闹簇巾。见人心自怯，终是女儿身。殿前轮直罢，偷去赌金钗。怕见黄昏月，殷勤上玉阶。翠翘珠掘背，小殿夜藏钩。蓦地羊车至，低头笑不休。内府颁金帛，教酬贺节盘。两宫新有旨，先与问孤寒。人间多枣栗，不到九重天。长被黄衫吏，花摊月赐钱。仁寿生辰节，君王进玉卮。寿棚兼寿表，留待北还时。边奏行台急，东华夜启封。内人催步辇，不候景阳钟。画烛双双引，珠帘一一开。辇前齐下拜，欢饮辟寒杯。圣躬香阁内，只道下朝迟。扶仗娇无力，红绡贴玉肌。今日天颜喜，东朝内宴开。外边农事动，诏遣教坊回。驾前双白鹤，日日候朝回。自送銮舆去，经今更不来。陡觉文书静，相将立夕阳。伤心宁福位，无复夜熏香。二后睢阳去，潜身泣到明。却回谁敢问，校似有心情。为道围城久，妆奁阃犒军。入春浑断绝，饥苦不堪闻。监国推梁邸，初头静不知。但疑墙外笑，人有看宫时。别殿弓刀响，仓皇接郑王。尚愁宫正怒，含泪强添妆。一向传宣唤，谁知不复还。来时旧针线，记得在窗间。北去迁沙漠，诚心畏从行。不如当日死，头白若为生。
录汴梁宫人语十九首·其一
作者：杨奂
朝代：元
体裁：五言绝句

一入深宫里，经今十五年。长因批帖子，呼到御床前。
录汴梁宫人语十九首·其七
作者：杨奂
朝代：元
体裁：五言绝句

仁寿生辰节，君王进玉卮。寿棚兼寿表，留待北还时。
录汴梁宫人语十九首·其三
作者：杨奂
朝代：元
体裁：五言绝句

殿前轮直罢，偷去赌金钗。怕见黄昏月，殷勤上玉阶。
录汴梁宫人语十九首·其九
作者：杨奂
朝代：元
体裁：五言绝句

画烛双双引，珠帘一一开。辇前齐下拜，欢饮辟寒杯。
录汴梁宫人语十九首·其二
作者：杨奂
朝代：元
体裁：五言绝句

岁岁逢元夜，金蛾闹簇巾。见人心自怯，终是女儿身。
录汴梁宫人语十九首·其五
作者：杨奂
朝代：元
体裁：五言绝句

内府颁金帛，教酬贺节盘。两宫新有旨，先与问孤寒。
录汴梁宫人语十九首·其八
作者：杨奂
朝代：元
体裁：五言绝句

边奏行台急，东华夜启封。内人催步辇，不候景阳钟。
录汴梁宫人语十九首·其六
作者：杨奂
朝代：元
体裁：五言绝句

人间多枣栗，不到九重天。长被黄衫吏，花摊月赐钱。
录汴梁宫人语十九首·其十
作者：杨奂
朝代：元
体裁：五言绝句

圣躬香阁内，只道下朝迟。扶仗娇无力，红绡贴玉肌。
录汴梁宫人语十九首·其十一
作者：杨奂
朝代：元
体裁：五言绝句

今日天颜喜，东朝内宴开。外边农事动，诏遣教坊回。
录汴梁宫人语十九首·其十七
作者：杨奂
朝代：元
体裁：五言绝句

别殿弓刀响，仓皇接郑王。尚愁宫正怒，含泪强添妆。
录汴梁宫人语十九首·其十三
作者：杨奂
朝代：元
体裁：五言绝句

陡觉文书静，相将立夕阳。伤心宁福位，无复夜熏香。
录汴梁宫人语十九首·其十九
作者：杨奂
朝代：元
体裁：五言绝句

北去迁沙漠，诚心畏从行。不如当日死，头白若为生。
录汴梁宫人语十九首·其十二
作者：杨奂
朝代：元
体裁：五言绝句

驾前双白鹤，日日候朝回。自送銮舆去，经今更不来。
录汴梁宫人语十九首·其十五
作者：杨奂
朝代：元
体裁：五言绝句

为道围城久，妆奁阃犒军。入春浑断绝，饥苦不堪闻。
录汴梁宫人语十九首·其十八
作者：杨奂
朝代：元
体裁：五言绝句

一向传宣唤，谁知不复还。来时旧针线，记得在窗间。
录汴梁宫人语十九首·其十六
作者：杨奂
朝代：元
体裁：五言绝句

监国推梁邸，初头静不知。但疑墙外笑，人有看宫时。
录汴梁宫人语十九首·其十四
作者：杨奂
朝代：元
体裁：五言绝句

二后睢阳去，潜身泣到明。却回谁敢问，校似有心情。
录汴梁宫人语十九首·其四
作者：杨奂
朝代：元
体裁：五言绝句

翠翘珠掘背，小殿夜藏钩。蓦地羊车至，低头笑不休。
得邳大用书复寄
作者：杨奂
朝代：元
体裁：五言律诗

百年真梦寐，万国久风尘。老去偏相忆，书来恨不频。季鹰犹在洛，王粲未归秦。谷口知何似，他时愿卜邻。
忆君美
作者：杨奂
朝代：元
体裁：七言绝句

寒雁明朝下五湖，长安西望独踌躇。无情谁似张公子，两见秋风不寄书。
怀同祖卿
作者：杨奂
朝代：元
体裁：五言律诗

东府仓皇别，西河迤逦回。元戎期坐啸，上客入行台。梦里惠连句，生前张翰杯。龙池清似染，应恨不归来。
承德亨见访
作者：杨奂
朝代：元
体裁：五言律诗

世事元无定，人生只合閒。君今悲白发，我亦负青山。废郭官居冷，荒年旅食悭。最怜情意厚，朝至暮方还。
抚州
作者：杨奂
朝代：元
体裁：五言律诗

北界连南界，昌州又抚州。月明鱼泊夜，霜冷鼠山秋。为客无时了，劳生有许愁。残年婴世网，吾欲谢浮鸥。
晋溪行感故人崔君宝冯达卿至
作者：杨奂
朝代：元
体裁：古风

并刀射日霜华起，谁剪沧溟半边水。千年冷浸西南天，琉璃万顷清无底。瑶阶玉殿圣母家，春阳走碎油壁车。天阴人静百鬼出，山风泠泠吹浪花。花飞愁怕桂轮湿，蛰龙潜抱神珠泣。马蹄剥落梦不到，邂逅与君成雅集。金斗潋滟浮新香，秦客思家偏断肠。曲江池馆定何似，满眼青田空夕阳。
晚至青口
作者：杨奂
朝代：元
体裁：五言律诗

长年困行役，短发易飘零。世事惊春梦，交亲散晓星。烧痕侵路黑，柳色夹堤青。落日明霞底，原情动鹡鸰。
有怀梁仲经父
作者：杨奂
朝代：元
体裁：古风

美人荧荧在何处，海阔天低隔烟雾。珊瑚零落芙蓉空，咫尺相望迷去路。翠辇金舆双凤皇，风吹环佩声琅琅。壶觞狼藉事已往，一日万里愁茫茫。刘郎竟是谁家客，岁晚霜华林叶赤。美人荧荧在何处，鸭绿江头江月白。
有怀梁仲经父
作者：杨奂
朝代：元

美人荧荧在何处？海阔天低隔烟雾。珊瑚零落芙蓉空，咫尺相望迷去路。翠辇金舆双凤皇，风吹环佩声琅琅。壶觞狼藉事已往，一日万里愁茫茫。刘郎竟是谁家客？岁晚霜华林叶赤。美人荧荧在何处？鸭绿江头江月白。
未归
作者：杨奂
朝代：元
体裁：五言律诗

渭水遥通洛，函关近隔秦。百年垂老日，千里未归身。梦寐嫌为客，妻孥不讳贫。一官无可恋，花气五陵春。
李王夜宴行
作者：杨奂
朝代：元
体裁：古风

玉漏沈沈寒夜永，瑶阶月转梧桐影。重门深锁寂无人，醉倚银屏呼不醒。茜裙六幅拖朝霞，飞云髻稳盘双雅。一生偏得君王意，笑酬新宠弹琵琶。娇小不禁弦索滑，肠欲断时轻一抹。半遮粉面回春波，等閒忘却龙香拨。欢娱未毕北兵来，三十六宫如死灰。茅茨老死定谁问，纷纷哀乐长相催。
李王夜宴行
作者：杨奂
朝代：元

玉漏沈沈寒夜永，瑶阶月转梧桐影。重门深锁寂无人，醉倚银屏呼不醒。茜裙六幅拖朝霞，飞云髻稳盘双雅。一生偏得君王意，笑酬新宠弹琵琶。娇小不禁弦索滑，肠欲断时轻一抹。半遮粉面回春波，等閒忘却龙香拨。欢娱未毕北兵来，三十六宫如死灰。茅茨老死定谁问？纷纷哀乐长相催。
次答伯直侍郎三首
作者：杨奂
朝代：元

家贫馀四壁，地胜接三乡。才赋狂司马，形容老遂良。画眉从尔阔，舞袖为谁长？生死交情在，书绅示不忘。升斗贪微禄，关河隔故乡。咏归怀靖节，知足愧张良。不问黄金尽，犹怜白发长。江湖风浪急，相喣胜相忘。汹汹何时定，飘飘著处乡。音书黄耳绝，兄弟白眉良。晚境情偏重，良宵话更长。旧游零落尽，别后实难忘。
次答伯直侍郎三首·其一
作者：杨奂
朝代：元
体裁：五言律诗

家贫馀四壁，地胜接三乡。才赋狂司马，形容老遂良。画眉从尔阔，舞袖为谁长？生死交情在，书绅示不忘。
次答伯直侍郎三首·其三
作者：杨奂
朝代：元
体裁：五言律诗

汹汹何时定，飘飘著处乡。音书黄耳绝，兄弟白眉良。晚境情偏重，良宵话更长。旧游零落尽，别后实难忘。
次答伯直侍郎三首·其二
作者：杨奂
朝代：元
体裁：五言律诗

升斗贪微禄，关河隔故乡。咏归怀靖节，知足愧张良。不问黄金尽，犹怜白发长。江湖风浪急，相喣胜相忘。
次答庭干
作者：杨奂
朝代：元
体裁：七言律诗

岁晚周南见此翁，未应抵苦厌尘笼。人须老后心方定，诗到工时例合穷。饭颗尽从嘲杜甫，荆钗元不笑梁鸿。倚楹三咏鸱枭句，始信《离骚》继国风。
次答正卿二首
作者：杨奂
朝代：元

客愁青镜里，归梦白鸥边。故国人何在？新秋月又圆。米盐逢此日，诗酒负残年。长羡平林鸟，双飞入暮烟。何人依玉树，有客隐金华。老觉身为累，时劳梦到家。且骑山简马，谁识子阳蛙。日暮秋风起，飞尘满画叉。
次答正卿二首·其一
作者：杨奂
朝代：元
体裁：五言律诗

客愁青镜里，归梦白鸥边。故国人何在？新秋月又圆。米盐逢此日，诗酒负残年。长羡平林鸟，双飞入暮烟。
次答正卿二首·其二
作者：杨奂
朝代：元
体裁：五言律诗

何人依玉树，有客隐金华。老觉身为累，时劳梦到家。且骑山简马，谁识子阳蛙。日暮秋风起，飞尘满画叉。
河道村
作者：杨奂
朝代：元
体裁：五言律诗

官路人家少，边城驿使频。季鹰终去洛，王粲近归秦。天地群龙斗，泥沙尺蠖伸。亲朋应笑我，头白傍风尘。
泊舟老鹳觜
作者：杨奂
朝代：元
体裁：五言律诗

衮衮风生嘴，涓涓月印沙。船头平压浪，棹尾旋成花。老去长为客，愁来转忆家。双栖疏影里，羡杀柳桥鸦。
泛舟
作者：杨奂
朝代：元
体裁：七言绝句

燕子迎风掠水飞，楼前杨柳绿依依。十年不作南塘梦，怕见残阳上客衣。
浮生一首怀裕之
作者：杨奂
朝代：元
体裁：五言律诗

汉节飞云外，秦城落照边。浮生空自老，归计定何年？泪满陈蕃榻，心摇祖逖鞭。短诗聊遣兴，羞向故人传。
涿南见蚕妇本汴梁贵家
作者：杨奂
朝代：元
体裁：七言绝句

蚕月何曾出后堂，干戈流落客他乡。罗衣著尽无人问，自把荆篮摘野桑。
游嵩山十三首 其一 轘辕坂
作者：杨奂
朝代：元
体裁：五言绝句

盘盘十二曲，石岭瘦峥嵘。脚底有平地，何人险处行。
游嵩山十三首 其七 龙潭
作者：杨奂
朝代：元
体裁：五言绝句

壮哉昌黎笔，谈笑排佛祸。不言动鬼神，翻疑触雷火。
游嵩山十三首 其三 少室
作者：杨奂
朝代：元
体裁：五言绝句

方若植嵬冠，森若削寒玉。明月夜中游，谁家借黄鹄。
游嵩山十三首 其九 测影台
作者：杨奂
朝代：元
体裁：五言绝句

一片开元石，愈知天地中。今宵北窗梦，或可见周公。
游嵩山十三首 其二 太室
作者：杨奂
朝代：元
体裁：五言绝句

茂陵骨已朽，万岁恐虚传。莫上中峰顶，秦城隔暮烟。
游嵩山十三首 其五 少姨庙
作者：杨奂
朝代：元
体裁：五言绝句

路傍双阙老，蔓草入荒祠。时见山家女，烧香乞茧丝。
游嵩山十三首 其八 五渡水
作者：杨奂
朝代：元
体裁：五言绝句

几时落东溪，曲折卧天汉。语似登山人，可饮不可盥。
游嵩山十三首 其六 卢岩
作者：杨奂
朝代：元
体裁：五言绝句

避名名自在，身瘠道还腴。未到千年后，空岩已姓卢。
游嵩山十三首 其十 箕山
作者：杨奂
朝代：元
体裁：五言绝句

土阶堕渺茫，多少曹与马。底事住青山，近代无让者。
游嵩山十三首 其十一 颍水
作者：杨奂
朝代：元
体裁：五言绝句

邂逅洗耳翁，去饮上流水。此日傥相逢，黄犊应渴死。
游嵩山十三首 其十三 巢翁冢
作者：杨奂
朝代：元
体裁：五言绝句

既知田间乐，焉知田间苦。惟是唐虞朝，所以有巢父。
游嵩山十三首 其十二 卓锡泉
作者：杨奂
朝代：元

大士传心要，诸方叩道玄。至今卓锡地，瑩彻有遗泉。
游嵩山十三首 其十二 卓锡泉
作者：杨奂
朝代：元
体裁：五言绝句

大士传心要，诸方叩道玄。至今卓锡地，莹彻有遗泉。
游嵩山十三首 其四 启母石
作者：杨奂
朝代：元
体裁：五言绝句

顽石本在世，启母人亦知。可怜宋太后，死骂宁馨儿。
游嵩山十三首·轘辕坂
作者：杨奂
朝代：元

盘盘十二曲，石岭瘦峥嵘。脚底有平地，何人险处行。茂陵骨已朽，万岁恐虚传。莫上中峰顶，秦城隔暮烟。方若植嵬冠，森若削寒玉。明月夜中游，谁家借黄鹄。顽石本在世，启母人亦知。可怜宋太后，死骂宁馨儿。路傍双阙老，蔓草入荒祠。时见山家女，烧香乞茧丝。避名名自在，身瘠道还腴。未到千年后，空岩已姓卢。壮哉昌黎笔，谈笑排佛祸。不言动鬼神，翻疑触雷火。几时落东溪，曲折卧天汉。语似登山人，可饮不可盥。一片开元石，愈知天地中。今宵北窗梦，或可见周公。土阶堕渺茫，多少曹与马。底事住青山，近代无让者。邂逅洗耳翁，去饮上流水。此日傥相逢，黄犊应渴死。大士传心要，诸方叩道玄。至今卓锡地，瑩彻有遗泉。既知田间乐，焉知田间苦。惟是唐虞朝，所以有巢父。
留别儒禅
作者：杨奂
朝代：元
体裁：五言律诗

溪行鱼不畏，岩宿虎相随。怕客谈新事，逢人诵旧诗。衲轻聊覆体，米滑欲翻匙。僧腊知馀几，霜须已满颐。
病中次答
作者：杨奂
朝代：元
体裁：七言律诗

一别南塘十五年，□□虚贷买山钱。梁园不□狂司马，洛社偏宜病乐天。□□形骸亲药裹，□将心计事征廛。他时涌翠亭前水，又是吾家阿对泉。
病中赵之让见访
作者：杨奂
朝代：元
体裁：古风

洛阳三月不得雨，君家西来常苦阴。酒杯虽好怕到手，药裹底事犹关心。对床几日肯相就，拥被中宵愁独吟。莫疑衰疾便挥谢，解吐新句酬知音。
答京叔文季昆仲
作者：杨奂
朝代：元
体裁：五言律诗

何处音书至，刘家好弟兄。科名先世在，诗律早年成。岭北饶风雪，淮南困甲兵。论文吾有意，尊酒阻同倾。
答客
作者：杨奂
朝代：元
体裁：七言绝句

仕晚自知为学拙，家贫人道治生疏。满山薇蕨春风老，昨夜邻翁有报书。
答张君美
作者：杨奂
朝代：元
体裁：五言律诗

我无茅一把，谁有橘千头。应物机仍拙，忧时涕欲流。谩违鱼鸟信，岂为稻粱谋。老去轻三仕，诗来抵《四愁》。
管宁濯足图
作者：杨奂
朝代：元
体裁：七言绝句

踏遍辽东未是痴，藜床欲穴只心知。好留一掬黄泥水，墁却曹郎受禅碑。
紫阳阁
作者：杨奂
朝代：元
体裁：七言绝句

碧瓦朱甍动紫烟，清风吹袂渺翩翩。梦回忆得三生事，悔落黄尘六十年。
至日
作者：杨奂
朝代：元
体裁：七言律诗

忆初年少在南梁，兄弟欢游久未忘。春色共倾花底酒，雨声常对竹边床。怒鲸一夕掀洪浪，断雁何时续旧行。辜负乱来同被约，尺书不到十年强。
至滑州堤
作者：杨奂
朝代：元
体裁：五言律诗

旧事悲存没，残年厌往还。孤城晴雪底，双塔暮云间。马没长津在，龙归老井閒。隔林青数点，多是浚州山。
草亭既成招肥乡窦子声
作者：杨奂
朝代：元
体裁：七言律诗

走遍江淮鬓未华，归来重对旧生涯。论医不待肱三折，作赋曾闻手一叉。晚岁萧条嗟我老，春风摇荡醉谁家？杀鸡为黍初心在，目断西云日又斜。
访耿君玉隐居
作者：杨奂
朝代：元
体裁：五言律诗

居幽穿洞府，岸狭束溪流。细径邻翁熟，悬厓远客愁。桥明山月上，窗暗野云浮。世事何曾到，年侵亦白头。
试万宁宫
作者：杨奂
朝代：元
体裁：七言律诗

月澹长杨晓色清，天题飞下寂无声。南山雾豹文章在，北海云鹏羽翼成。玉槛玲珑红露重，金炉缥缈翠烟轻。谁言夜半曾前席，白日君王问贾生。
读汝南遗事·其一
作者：杨奂
朝代：元
体裁：七言绝句

轵道牵羊事已非，更堪行酒着青衣。里头婢子那知此，争逐君王烈焰归。
读汝南遗事二首
作者：杨奂
朝代：元

轵道牵羊事已非，更堪行酒著青衣。裹头婢子那知此，争逐君王烈燄归。六朝江水故依然，隔断中原又百年。长笑桓温无远略，竟留王猛佐苻坚。
读汝南遗事二首·其一
作者：杨奂
朝代：元
体裁：七言绝句

轵道牵羊事已非，更堪行酒著青衣。裹头婢子那知此，争逐君王烈燄归。
读汝南遗事二首·其二
作者：杨奂
朝代：元
体裁：七言绝句

六朝江水故依然，隔断中原又百年。长笑桓温无远略，竟留王猛佐苻坚。
读通鉴
作者：杨奂
朝代：元
体裁：七言绝句

风烟惨澹驻三巴，汉烬将燃蜀妇髽。欲起温公问书法，武侯入寇寇谁家？
谒庙
作者：杨奂
朝代：元
体裁：七言律诗

会见春风入杏坛，奎文阁上独凭阑。渊源自古尊洙泗，祖述何人似孟韩。竹简不随秦火冷，楷林空倚鲁城寒。飘零踪迹千年后，无复东西老一箪。
谕内
作者：杨奂
朝代：元

天地具此身，胚胎乃潜受。甚者感异类，焉敢计妍丑。冠盖传百世，万求无一售。所以孟轲氏，立言痛无后。飘零风尘际，？作穷独叟。四年四悬弧，吉兆自申酉。顾我果何人，报施嗟已厚。今冬复尔耳，喜在得分剖。女亦吾所出，胡为生可否。天下尽男子，无姑卒无妇。伏羲画八卦，错综定奇偶。阿驹才五岁，见客谨拜叩。稍稍爱纸笔，门户知可守。女生愿有家，教之奉箕帚。乘龙非所期，随分逐鸡狗。
谕内
作者：杨奂
朝代：元
体裁：古风

天地具此身，胚胎乃潜受。甚者感异类，焉敢计妍丑。冠盖传百世，万求无一售。所以孟轲氏，立言痛无后。飘零风尘际，�作穷独叟。四年四悬弧，吉兆自申酉。顾我果何人，报施嗟已厚。今冬复尔耳，喜在得分剖。女亦吾所出，胡为生可否。天下尽男子，无姑卒无妇。伏羲画八卦，错综定奇偶。阿驹才五岁，见客谨拜叩。稍稍爱纸笔，门户知可守。女生愿有家，教之奉箕帚。乘龙非所期，随分逐鸡狗。
谕内
作者：杨奂
朝代：元
体裁：古风

天地具此身，胚胎乃潜受。甚者感异类，焉敢计妍丑。冠盖传百世，万求无一售。所以孟轲氏，立言痛无后。飘零风尘际，𢬵作穷独叟。四年四悬弧，吉兆自申酉。顾我果何人，报施嗟已厚。今冬复尔耳，喜在得分剖。女亦吾所出，胡为生可否。天下尽男子，无姑卒无妇。伏羲画八卦，错综定奇偶。阿驹才五岁，见客谨拜叩。稍稍爱纸笔，门户知可守。女生愿有家，教之奉箕帚。乘龙非所期，随分逐鸡狗。
谢顾副言问疾
作者：杨奂
朝代：元
体裁：五言律诗

久谢公家事，时劳长者车。可怜新病后，未觉故人疏。渭北偏饶梦，河南近得书。相忘吾岂敢，欲出怯篮舆。
过汤阴崇寿寺二首
作者：杨奂
朝代：元

城荒寺古冷于冰，绛帐谁烧照佛灯。閒绕空阶观石刻，偶闻音语得乡僧。老僧七十六春秋，霜满修眉雪满头。见说故人揩病目，几时携杖入西州。
过汤阴崇寿寺二首·其一
作者：杨奂
朝代：元
体裁：七言绝句

城荒寺古冷于冰，绛帐谁烧照佛灯。閒绕空阶观石刻，偶闻音语得乡僧。
过汤阴崇寿寺二首·其二
作者：杨奂
朝代：元
体裁：七言绝句

老僧七十六春秋，霜满修眉雪满头。见说故人揩病目，几时携杖入西州。
送张彦叔还陕二首
作者：杨奂
朝代：元

管宁犹避世，裨灶岂知天。安稳将何日，奔忙各暮年。且陪山简醉，未辨水衡钱。便了公家事，痴儿更可怜。翰墨知名久，风尘会面稀。病来嗟我老，秋到惜君归。瘦马驼残梦，寒蝉送落晖。区区问逋负，直觉宿心违。
送张彦叔还陕二首·其一
作者：杨奂
朝代：元
体裁：五言律诗

管宁犹避世，裨灶岂知天。安稳将何日，奔忙各暮年。且陪山简醉，未辨水衡钱。便了公家事，痴儿更可怜。
送张彦叔还陕二首·其二
作者：杨奂
朝代：元
体裁：五言律诗

翰墨知名久，风尘会面稀。病来嗟我老，秋到惜君归。瘦马驼残梦，寒蝉送落晖。区区问逋负，直觉宿心违。
送靳才卿之平阳
作者：杨奂
朝代：元
体裁：五言律诗

却向他州去，萧萧雪满簪。丘园初到眼，儿女总关心。汾水野烟白，霍山寒雾深。得归归更好，吾亦爱秦音。
送马公远归桂庵
作者：杨奂
朝代：元
体裁：七言律诗

瘦马踏雪来长安，老□□云依空山。长年独处村落里，几日一笑□□□。□院风□□夜话，松□月冷趁晨班。终南太白四时好，不得倚阑相对閒。